Kineski Chery u Frankfurtu predstavlja novi SUV za evropsko tržište - Auto Republika\nKineska kompanija Chery će u Frankfurtu predstaviti novi kompaktni SUV, ali ne pod dotičnim imenom.\nKinezi ne skrivaju svoje velike ambicije kada je automobilska industrija u pitanju. Novi model će u gradu na Majni biti predstavljen u pretproizvodnoj formi, pred početak prodaje koji bi trebalo da počne u narednih par godina.\nIpak, novajlija neće nositi bedž „Chery“, već će na sebi nositi „potpuno novi amblem“. Dizajn će biti interna stvar, a saradnja se planira sa lokalnim distributerima i uvoznicima u Evropi.\nBaziran na potpuno novoj platformi, novi portfolio će biti u ponudi sa čitavim nizom elektrifikovanih pogona, uključujući hibride, „plug-in“ varijante i čisto električne vidove. Modeli će biti plasirani na evropsko tržište kroz više segmenata, rekao je CEO Cheryja, dr Aning Čen.\nKompaktni SUV koji će se naći u Frankfurtu cilja „mladu, urbanu i progresivnu“ publiku, tako da će vozilo biti napravljeno po evropskim standardima kada je reč o dizajnu, kvalitetu, dinamici i bezbednosti.\nNa „tizer“ slikama se može videti glamurozan anfas sa svetlucavom maskom i jednostavnom LED linijom, koja se proteže kroz farove, dok bočni tizer otkriva velike površine sa mišićavo izivajanim lukovima točkova.\nTu je takođe i „tizer“ enterijera, na kojem se može videti centralni ekran osetljiv na dodir.\nInače, Chery je najveći kineski automobilski izvoznik u poslednjih 14 godina. Van Kine je prodao 1,2 miliona vozila, a prošle godine više od 700.000 automobila ukupno, ostvarivši godišnji napredak od 28 odsto. U izvoz je otišlo 100.000 primeraka, što predstavlja 30% svih izvezenih automobila iz Kine. Sa proizvodnim kapacitetima od preko milion vozila godišnje, na nišanu kineske kompanije se našlo i evropsko tržište.\ntags: Chery IAA Frankfurt izdvojeno kina\nprevious Novi (kratak) tizer video novog BMW-a M5\nnext Novi BMW Z4 u novom tizeru


Brnabićeva sa turskim ministrom Fakibabom o saradnji - Info 24\nRedakcija August 23, 2017\t0 Comments\nU razgovoru o unapređenju saradnje dve zemlje u svim oblastima od zajedničkog interesa, Ana Brnabić je naglasila da Srbija ima veliki poljoprivredni potencijal čije “mogućnosti možemo bolje da iskoristimo intenzivnijom upotrebom savremene tehnologije i unapređenjem produktivnosti proizvodnje”.\nPremijerka je objasnila da je “neophodno da se fokusiramo na izvoz proizvoda sa višim stepenom obrade, umesto na izvoz sirovina”, saopštila je Vladina Kancelarija za saradnju sa medijima.\nBrnabićeva je iskazala zadovoljstvo što na Tursko-srpskom poljoprivrednom biznis forumu u Beogradu učestvuje više od 150 privrednika iz oko 90 turskih kompanija, koje se bave širokim spektrom delatnosti, od proizvodnje prehrambenih i veterinarskih proizvoda, do poljoprivredne mehanizacije.\n“To pokazuje snažnu zainteresovanost turskih privrednika za saradnju sa poljoprivrednicima iz Srbije, i Vlada Srbije će raditi na tome da se ta saradnja intenzivira”, rekla je Brnabićeva.\n“Postoji veliki potencijal da se poveća vrednost trgovine poljoprivredno-prehrambenim proizvodima između Srbije i Turske, koja je u poslednjih pet godina iznosila skoro 70 miliona dolara”, rekla je Brnabićeva.\nMinistar Fakibaba je istakao da je Srbija ključna zemlja za stabilnost i dalji ekonomski razvoj svih zemalja regiona.\nFakibaba je istakao je da bi “dve zemlje mogle da ostvare saradnju kada je reč o izvozu na treća tržišta”, dodavši da je “Srbija za Tursku važna ekonomska destinacija i veliki prijatelj”.\nTags: ahmet ešref fakibab, ana brnabic, INFO 24, www.info24.rs\nKonzularna pomoć dostupna svim građanima Srbije u Makedoniji


Antivirusna Ekipa: Otkriven novi tip "keylogger" malvera\nIstraživači su do te su spoznaje došli izvršavanjem koda u simuliranoj internetskoj vezi, iz čega se vidjelo da zapravo skida datoteke s drugog web sjedišta te ih kopira u Windows sistemsku mapu kao "misys.exe" i započinje s tajnim praćenjem i snimanjem svih pritisnutih tipki na računalu (keylogging). Sofisticiranost novog malvera se izražava u tome što njegova aktivnost nije vidljiva izravnom statičkom analizom samog koda, koju inače većina sigurnosnih stručnjaka i tvrtki primjenjuje u nalaženju sumnjivog softvera. Nadalje, stručnjaci napominju da malver mijenja svoju funkcionalnost skidanjem novih instrukcija direktno u svoj vlastiti proces, umjesto mijenjanja registra ili drugih sistemskih procesa, što je mnogo uobičajenije. Preciznije, malver proširuje svoju funkcionalnost dinamičkim preuzimanjem i izvršavanjem x86 instrukcija u kontekstu svojeg vlastitog procesa. Zabrinjavajuća je činjenica da bi ovaj malver mogao postati vrlo rasprostranjen, budući da ga je jednostavno izraditi pomoću alata za kreiranje takvog softvera. Microsoft je ugradio potrebne softverske dodatke u svoje antivirusne proizvode za borbu protiv ovog zloćudnog softvera.


AFA | IZRAEL – SUPERSILA U DOMENU INTERNET TEHNOLOGIJA\nIZRAEL – SUPERSILA U DOMENU INTERNET TEHNOLOGIJA\nU poslednjoj nedelji januara je u Tel Avivu održana konferencija o internet tehnologijama- “Sajbertek”. Ova izložba je ocenjena kao najznačajnija van tla Sjedinjenih Američkih Država, a 15,000 posetilaca iz 80 različitih zemalja, predstavnici 210 kompanija i izaslanici 160 država to i dokazuju.\nMala, inovativna preduzeća su promenila ekonomiju ove blisko istočne zemlje u prethodnih dvadeset godina, etablirajući je kao jednu od vodećih svetskih sila kada su u pitanju internet komunikacije. Obavezan vojni rok u, ka tehnologiji orijentisanim, Izraelskim odbrambenim snagama i naklonost građana ka kreativnosti, preduzetništvu i inovacijama pomogli su Izraelu da postane zemlja startapa.\nIzraelska obaveštajna služba “8200” koja je do pre petnaestak godina bila tajna, iznedrila je više milionera nego najbolji poslovni fakulteti. Stoga ne čudi da je bezbednost na internetu posebno zastupljena niša među mladim preduzetnicima. U 2017-oj bilo je 420 registrovanih firmi specijalizovanih za ovu oblast, a čak 70 od njih su osnovane u toku prethodne godine. Kako se internet stvari (IoT) neprestano razvija, a sabori najvećih svetskih političkih entiteta, poput evropske unije, konstantno pokušavaju da svoje zakone usklade sa novitetima, jasno je da možemo da očekujemo porast ovih brojki.


DODIK: Republika Srpska ne dozvoljava oduzimanje vojne imovine - Opcija\n27-05-2020 BiH, Pocetna, Politika\n“Bezočno slagati tako nešto nije samo dio neodgovornosti, nego loš ljudski karakter”, izjavio je Dodik novinarima u Zvorniku.\nDodik je istakao da, ako se nešto knjiži ono se knjiži u Geodetskoj upravi Republike Srpske, što je “lako provjeriti da nikakvog pokušaja oko toga nema”.\n“Ali, očigledno u sarajevskom krugu nije na odmet da ponešto lupe i slažu bez ikakvih činjenica”, rekao je Dodik i naglasio da apsolutno nije donesena nigdje nijedna takva odluka.\n“To je imovina Republike Srpske i nikada neće biti uknjižena na BiH, to moraju da znaju, sa tim pitanjem smo završili”, istakao je Dodik.\nNAČIN IZBORA CIK-a – UDAR NA BiH I LEGITIMNOST IZBORNOG PROCESA\nPredsjednik SNSD-a Milorad Dodik rekao je večeras da je olako prelaženje preko načina izbora članova Centralne izborne komisije /CIK/ BiH najveći udar na BiH i legitimnost njenog izbornog procesa.\n“U tom pogledu, ako imate nelegitimnost na jednoj strani, onda je moguće sve drugo i mi razmatramo razne opcije”, rekao je Dodik novinarima u Zvorniku prije sastanka članova Izvršnog komiteta SNSD-a sa rukovodstvom lokalnih odbora ove stranke u Izbornoj jedinici sedam.\n“Sada je evidentno da u Savjetu ministara nema većine koja bi mogla da donese kvalifikovanu odluku o sredstvima, ali da to ne treba pripisivati SNSD-u”, rekao je Dodik, koji je srpski član Predsjedništva BiH.\n“Ono što ostaje problem jeste legimitet izbora Centralne izborne komisije. Kako god ovi posmatrali koji sada misle da jesu u pravu, definitivno je prekršen zakon, prekršene su odredbe zakona o izboru ove komisije. Ta je komisija definitivno politički motivisana i može da proizvede probleme koje niko u BiH neće moći da riješi”, naveo je Dodik.\nDodik je dodao da je SNSD u ovu regiju stigao u najjačem sastavu – predsjednik Republike Srpske, predsjednik Vlade Srpske, predsjedavajući Savjeta ministara, jedan broj ministara iz Vlade, Savjeta ministara, najvažniji ljudi, načelnici, te da je to jedan od kvalifkovanih, referentnih foruma najvažnijih za ovu regiju.\n“Danas ćemo dogovarati oko razvojnih projekata, programa, koje ćemo realizovati u otežanim okolnostima nakon virusa korona, ali svakako nećemo odustati od onogas što smo primarno planirali da uradimo u narednom periodu u ovom regionu”, rekao je Dodik.


Registrovano 12 slučajeva malih boginja\nVršilac dužnosti direktora Institutа zа jаvno zdrаvlje Srbije "Dr Milаn Jovаnović Bаtut" Vericа Jovаnović kazala je da je od oktobra do danas registrovano 12 slučajeva malih boginja.\nPočeo unutrašnji dijalog o KiM, Đurić izneo prve zadatke\nUnutrašnji dijalog o Kosovu, koji je inicirao predsednik Aleksandar Vučić, započeo je sastankom Radne grupe koja bi trebalo da sasluša mišljenja o KiM.\nPočinje prebrojavanje uslovnih glasova\nDanas počinje prebrojavanje takozvanih uslovnih glasova birača koji su glasali na lokalnim izborima održanim 22. oktobra.\nRadna grupa za dijalog o KiM: Otvoreno i realno\nDijalog o Kosovu bi morao da podrazumeva odgovoran, realan i racionalan pristup temi, naglašeno je danas na prvom sastanku Radne grupe o unutrašnjem dijalogu o KiM.\nPrva sednica radne grupe za unutrašnji dijalog o KiM\nPrva sednica Radne grupe za pružanje podrške internom dijalogu o Kosovu zakazana je za danas.\nGračanica: Koncert filmske i klasične muzike\nKoncert filmske i klasične muzike “Muzika pokretnih slika“ u izvođenju grupe “Trio Kazablanka“, biće održan u sredu u Domu kulture u Gračanici.\nNagrada Tarbuku za ’’Venecijanke’’\nGrafički dizajner Jovan Tarbuk ovogodišnji je dobitnik nagrade „Goran Merkaš“ za najbolji pozorišni plakat na Petom bijenalu kazališnog plakata Hrvatskog narodnog kazališta u Varaždinu.\nTači Lunačekovoj: Bili ste glas Kosova u Briselu\nBivši izvestilac Evropskog parlamenta za Kosovo Ulrike Lunaček boravi u oproštajnoj poseti Kosovu. U okviru ove posete sastala se sa predsednikom Kosova Hašimom Tačijem.\nCIK objavio konačne rezultate\nCentralna izborna komisija objavila je danas konačne rezultate za gradonačelnike koji su birani na lokalnim izborima koji su održani 22. oktobra\nOdalović: Unutrašnji dijalog nije farsa, već potreba\nMPS Kosova: Surinam nije povukao odluku o priznanju Kosova\nMinistarstvo spoljnih poslova Kosova negiralo je da je Surinam povukao odluku o priznanju Kosova, nazivajući izjavu ministra spoljnih poslova Srbije Ivice Dačića, da je obavešten da Kosovo već ima manje priznanja, klevetom.\nVučić: Ji poručio da ne diramo u teritorijalni integritet Kosova\nPredsednik Srbije Aleksandar Vučić ponovio je da razgovor sa funckionerom SAD Brajanom Hojtom Jijem nije bio lak, da svi iz stranih zemalja dolaze sa sopstvenim interesima, a da je njegov posao da brani interese Srbije.\nSurinam povukao priznanje Kosova kao nezavisne države\nStalna misija Republike Surinam pri Ujedinjenim nacijama donela odluku o povlačenju priznanja Kosova kao nezavisne države.\nPolicija: Radovi na Merdaru, koristite druge prelaze\nZbog radova koji se izvode na administrativnom prelazu Merdare, iz Kosovske policije upozoravaju građane na moguće zastoje i pojačane gužve na ovom prelazu.\nJevtić, Lunaček i Šoltes: Dijalog ključna stvar\nMinistar za zajednice i povratak Dalibor Jevtić sastao se sa odlazećim i novim izvestiocem Evropskog parlamenta za Kosovo Urlike Lunaček i Igorjom Šoltesom.\nDačić: Voleo bih da se onima koji su priznali Kosovo desi isto\nMinistar spoljnih poslova Srbije Ivica Dačić kaže za RTS da Kosovo i Kataloniju vezuje činjenica da je reč o jednostranom otcepljenju bez dijaloga sa državom od koje se otcepljuju.\nNikola Kabašić predsednik Osnovnog suda u Mitrovici\nSudija Nikola Kabašić imenovan je za predsednika Osnovnog suda u Mitrovici, odlučeno je na današnjem sastanku Sudskog saveta Kosova.\nDiković i Fungo o bezbednosnim izazovima\nNačelnik Generalštaba Vojske Srbije general Ljubiša Diković sastao se u kasarni "Banjica 2" sa komandantom Kfora general-majorom Đovanijem Fungom i sa njim razgovarao o aktuelnoj bezbednosnoj situaciji na KiM i duž administrativne linije.\nUsvojen Nacrt zakona o budžetu Kosova za 2018. godinu\nVlada Kosova usvojila je Nacrt zakona o budžetu za 2018. Godinu, koji će biti prosleđen na razmatranje i usvajanje u Skupštini.\nAkademska zajednica, odnosno pravnici u okviru te zajednice izneli su danas različita mišljenja u okviru unutrašnjeg dijaloga o Kosovu koji je pokrenuo predsednik Srbije Aleksandar Vučić.


Prva od četiri obuke za jačanje kapaciteta programskih partnera na projektu Civilno društvo za unapređenje pristupanja Srbije Evropskoj uniji (CS4EU), održana je od srede, 10. maja do petka, 12. maja 2017. godine u prostorijama Beogradske otvorene škole.\nDevetnaest učesnika obuke, predstavnika partnerskih organizacija i medija na pomenutom projektu, imalo je priliku da, kroz predavanja i radionice, unapredi znanja i veštine u oblastima strateškog planiranja i upravljanja organizacijama civilnog društva i medijima, zajedničkog planiranja aktivnosti na projektu i uspešne komunikacije.\nTokom trodnevne obuke, učesnici su diskutovali o zajedničkim ciljevima oko kojih ih je okupio projekat, mogućnostima za saradnju i prostoru za ostvarenje što boljih rezultata na ovom projektu. Pored trenerskog tima iz BOŠ-a, za program su bile zadužene i predavačice: Sanja Nikolin za temu strateškog planiranja i upravljanja organizacijama civilnog društva i medijima, Nadežda Milenković, marketing ekspertkinja sa kojom su učesnici obuke razgovarali o načinima komuniciranja evropske integracije i Ivana Đurić koja je predstavila svoje dvadesetogodišnje iskustvo rada u javnog upravi i na reformama koje su deo evrointegracija.\nDruga obuka, na temu „Jačanje programskih partnera za učešće u novom kontekstu evropskih integracija” biće održana od 22. do 26. maja u Zrenjaninu.\nProjekat Civilno društvo za unapređenje pristupanja Srbije Evropskoj uniji ima za cilj da kroz projektnu i institucionalnu podršku organizacijama civilnog društva i medijima, podrži njihovo aktivnije učešće u procesu pristupanja Srbije EU. BOŠ na ovom projektu ima 15 partnera iz Subotice, Novog Sada, Beograda, Niša, Prijepolja, Prokuplja, Uživa, Majdanpeka koje kroz projekte žele da zajednički doprinesu evropskim integracijama i demokratskom razvoju u Srbiji putem jačanja uloge civilnog društva i medija. Realizaciju projekta podržala je Švedska.


Požarevac na kratko ostao bez interneta • Poportal\n„Naši stručnjaci po ustanovljavanju problema uspešno su stabilizovali signal intereneta svim korisnicima. Utvrđujemo odakle su organizovani napadi“, navodi se u saopštenju.\n„Neprijatno smo iznenađeni što su tokom napada na našu mrežu korisnicima stizale poruke od kompanije Telekom sa skandaloznim neistinama o SBB. Sve poruke koje su nam dostavili korisnici biće deo dokaza za nadležne službe“, saopštila je kompanija SBB.\nVitamin C efikasan u borbi protiv virusa koroma, tvrde stručnjaci


Provladini mediji — Cenzolovka\nKompanija Twitter počeće da označava naloge medijskih kuća povezanih sa vladama i državama članicama Saveta bezbednosti Ujedinjenih nacija, objavljeno je.\nTo što televizije sa nacionalnom frekvencijom nisu prenele bar deo konferencije za novinare na kojoj je Marinika Tepić, potpredsednica Stranke slobode i pravde, optužila predsednika Srbije Aleksandra Vučića da je lično posredovao u prodaji oružja, nije nimalo iznenađujuće.\nStručna grupa „1 od 5 miliona“: Ne postoje uslovi za slobodne i fer izbore\nStručna grupa protesta „1 od 5 miliona“ predstavila je danas, posle mesec dana rada, zaključke i preporuke u oblasti medija i regularnosti izbora, u kojim je konstatovano da ne postoje uslovi za slobodne i fer izbore zbog blokirane javne komunikacije i neravnopravnosti u tom procesu.\nRektorka BU: Mediji plaše kandidate za komisiju o Malom\nRektorka Univerziteta u Beogradu Ivanka Popović za N1 je rekla da ostaje pri tome da se formira, kako kaže, prva stručna komisija za ispitivanje doktorske disertacije Siniše Malog. "Kada je u pitanju javna ličnost, nije lako naći kandidate za komisiju, ako mediji svaki put uplaše kandidate, onda će potrajati", rekla je.


Skupština slobodne Srbije i koalicija MORAMO predlažu predsedničku kandidatkinju – Podrinske\nSkupština slobodne Srbije i koalicija MORAMO predlažu predsedničku kandidatkinju\nSkupština slobodne Srbije i koalicija MORAMO predlažu kandidatkinju Biljanu Stojković.\nBiljana Stojković je članica saveta Skupštine slobodne Srbija, profesorka Univerziteta i istaknuti borac za životnu sredinu, pravdu i ljudska prava.\nSvojom impresivnom profesionalnom i aktivističkom biografijom, poštenjem i zalaganjem, prof. dr Biljana Stojković istakla se kao neko ko se čitavog života zalaže za ideje koje svi u Skupštini slobodne Srbije i zeleno-levoj koaliciji MORAMO zastupamo.\nSkupština slobodne Srbije (SSS) deli sve ideje i vrednosti autentične zeleno-leve koalicije MORAMO i podržava ih na predstojećim parlamentarnim izborima sa ciljem da građanima Srbije zajedno obezbede pristojno mesto za život.\nBorba za životnu sredinu, čist vazduh, zdrav u zemlju i pitku vodu, solidarnost, vladavina prava, istinska demokratija i ljudska i radnička prava, svima dostupno i kvalitetno obrazovanje i zdravstvo, vrednosti su koje su nam zajedničke i iza kojih Skupština slobodne Srbije i MORAMO čvrsto stoje.\nZajedničkim radom, iskustvom, stručnošću i sa dubokim uverenjem u progresivne, leve politike, promenićemo sistem u Srbiji, koji će biti na dobrobit svih njenih građana.


Grocka: Uhapšen predsednik opštine zbog paljenja kuće novinara Jovanovića! | SIA\nUhapšeni prvi čovek Grocke Dragoljub Simonović, javnosti je poznat i po put u Italiju, koji je 2018. godine organizovalo komunalno preduzeće “Eko Grocka”, kada je poveo i dva člana svoje porodice – suprugu Zoricu i ćerku Jelenu.\nUkupna cena ove usluge, kako se može videti na dnu izveštaja, iznosi 247.900 dinara.\nNa pitanja koji je povod putovanja, u kom svojstvu su u njemu učestvovale pomenute Zorica Simonović i Jelena Simonović Stanišić, te su troškovi puta fakturisani na javno preduzeće, nismo dobili ni od predsednika opštine Simonovića, ni od nadležnih opštinskih službi, ali ni od preduzeća “Eko Grocka”.\nStoga za sada ostaje samo pretpostavka da povod višednevne posete Italiji (18-20. jul 2018. godine) leži u činjenici da je društvo za posebne namene “Eko Grocka” d.o.o. nastalo kao plod javno-privatnog partnerstva između opštine i italijanske firme “Magip”, pa i da je reč o poslovnoj poseti koja je zgodno prerasla i u porodično putovanje Simonovića.\nS druge strane, kako smo nezvanično saznali, Simonovićeva supruga bila je svojevremeno postavljena na mesto savetnice predsednika Grocke, mada nije izvesno da li je i dalje na toj funkciji, dok ćerka Jelena nije zaposlena u opštini.\nSporni ugovori i nikad ostvareni planovi obeležili su njegove mandate predsednika opštine Grocka 2005. i 2012. godine. Tada je, između ostalog, potpisao i ugovor sa “Srbijagasom” u vrednosti od 21 milion evra za izgradnju gasovoda u Grockoj bez potpune dokumentacije. Projekat do danas nije završen.\nPrethodno je bio angažovan u Srpskoj radikalnoj stranci. U periodu od 2003. do 2008. bio je narodni poslanik u Skupštini Srbije, a funkciju predsednika opštine Grocka obavljao je u tri navrata.\nAktuelni predsednički mandat započeo je 2016. godine, kada je za njega glasalo 30 odbornika Skupštine opštine, od ukupno 35.\nPrethodni mandat, koji je započeo 2012. godine, okončao je ranije, jer je bio postavljen na mesto generalnog direktora tadašnjih “Železnica Srbije”, gde je ostao do 2014. godine.\nNa čelu opštine Sinomović je bio i 2005. godine, kao član Srpske radikalne stranke, ali je posle nekoliko meseci u opštini formirana nova većina i Simonović je tada bio smenjen. Završio srednju mašinsku školu, smer mašinski konstruktor, kao i Ekonomski fakultet, odsek za finansije, budžet i carine\nDragoljub SimonovićGrockaMilan Jovanović novinar\nNOVI UDAR NA SELO I SELJAKE: Ko ne plati 100.000 dinara za doprinose, OSTAJE BEZ IMOVINE?!


Strah od Trampa i raspada saveza: EU stvara svoju armiju?!\nDa se u budućnosti ne bi raspala i usled moguće situacije u SAD posle izbora, Evropsku uniju uhvatio je strah od Trampa i želja da oformi sopstvene vojne snage. U toj težnji prednjače Francuska, Nemačka i Italija, koje imaju najmoćnije armije i vojne kapacitete pojedinačno.\nFrancuska i Nemačka dobile su snažnu podršku više država članica i institucija Evropske unije za plan hitnog stvaranja „odbrambene unije“, neke vrste „evropske armije“, stalne udružene vojne strukture više članica EU s jakim snagama za brzo reagovanje i štabom u Briselu.\nCilj je da se otelotvori najnovije geslo lidera EU „Evropa štiti“ i takvim jakim političkim i opipljivim potezom osujete dalje rastakanje Unije i posledice po Evropu od mogućeg dolaska Donalda Trampa na predsednički položaj u SAD.\n„Stvaramo odbrambeni Šengen“, poručile su ministarke odbrane Nemačke i Italije, Ursula fon Lejden i Roberta Pinoti, navodeći da će tu „stalnu odbrambenu strukturu“ činiti tvrdo jezgro onih članica Unije koje to žele i sposobne su, a jasno je da najmoćnije armije i vojne kapacitete imaju Francuska, Nemačka i Italija.\nVlada Velike Britanije, zbog čijeg izlaska iz članstva Unije je sad moguće razgovarati o „evropskoj odbrani“, odmah je poručila da će, dokle god bude u članstvu, kao i ranije stavljati veto na tu „evropsku armiju“, s obrazloženjem da to znači odvajanje od NATO-a i SAD.\nU raspravi i mislima vođa EU na nedavnom samitu u Bratislavi je bila i mogućnost da na predsedničkim izborima u Americi pobedi „antievropski“ Donald Tramp.\nToga se pribojavaju mnogi u EU, jer smatraju da on želi da oslabi savezništvo u NATO-u, povuče bar deo američkih snaga iz Evrope, dovede u pitanje ionako sporne pregovore EU i SAD o slobodnoj trgovini i investicijama i više se okrene unutrašnjim problemima Amerike nego delovanju u svetu.\nTramp nije birao reči u kritici, pa i pogrdnim porukama EU i njenim liderima zbog izbegličke krize, nesloge i krize unutar Unije, pa je EU čak nazvao „paklenom traljavom kućom“, a rekao je i da treba da se najpre vidi koliko su baltičke zemlje zaslužile da ih SAD i NATO brane od nekog spoljnog napada.\nFrancuski predsednik Fransoa Oland, jasno ciljajući na strah Evropljana od dolaska Trampa na vlast u Americi, na samitu EU u Bratislavi bez uvijanja je rekao da „Francuska i Evropa moraju da budu osposobljene da obezbede sopstvenu odbranu u okviru savezništva u NATO-u s američkim partnerima“.\n„Svi moraju znati da, ako SAD izaberu da se udalje, Evropa mora biti sposobna da se sama brani“, rekao je Oland.\nFrancuski predsednik, sažimajući i stavove drugih vođa EU, takođe je upozorio da je „Evropa na raskrsnici između razlabavljivanja i raspada“, a da „Evropljani traže bezbednost i zaštitu granica i svojih ekonomskih i trgovinskih interesa, isto kao i zaštitu sopstvenih vrednosti, kulture“.\nPrema francusko-nemačkom planu usvojenom na susretu vođa EU u Bratislavi, na umu nije istinska „evropska armija“, niti odvajanje od NATO-a i zabijanje glogovog koca u strateško savezništvo s Amerikom, nego je cilj objedinjavanje nekih nacionalnih vojnih snaga s jednim štabom i „operativnim kapacitetom“.\nReč je o jasnoj rešenosti Nemačke, Francuske i još nekih članica EU da se objedinjavanjem dela nacionalnih snaga i političko-vojnog odlučivanja u jedinstvenom štabu u Briselu stvori daleko zbijenija „odbrambena struktura EU“, koja će moći da i izvan Evrope brani interese evropske dvadesetsedmorice, gde god oni bili ugroženi.\nZamišljena „stalna odbrambena struktura“, što i pravno omogućavaju odredbe temeljnog Unijinog Ugovora iz Lisabona, bila bi jedinstvena multinacionalna snaga jačine divizije, a sastavljena od već postojećih „borbenih grupa“, bataljona koji su dosad slabo korišćeni, a u stvari su evropske snage za brzo reagovanje.\nŠtab u Briselu, vezan za čelnicu evropske bezbednosne i odbrambene politike Federiku Mogerini, imao bi oko 100 oficira iz više zemalja, ali bi ključne političke odluke donosio Savet ministara EU, a jednom godišnje i lideri EU.\nZaštita spoljnih granica EU je važan zadatak koji bi imale takve snage, ali i njihovo delovanje u operacijama zaustavljanja terorista, ilegalne imigracije i suzbijanje gusarskih napada na području Adenskog zaliva, kao i drugde gde budu ugroženi interesi EU.\n2016-09-23T19:55:52+02:0023 септембра, 2016|Društvo|


U postupku vršenja revizije izvršen je pregled dokumentacije poreskih obveznika čiji su iznosi poreskog duga objavljeni u „crnim listama“, koje kvartalno objavljuje Poreska uprava u skladu sa Uredbom o uslovima i kriterijumima objavljivanja liste poreskih dužnika. Prilikom izbora poreskih dužnika u uzorak korišćeni su sljedeći kriterijumi: iznos poreskog duga, regionalni princip ( PJ Podgorica, PJ Nikšić i PJ Budva) i status poreskog obveznika. Obuhvaćena su privredna društva AD i DOO, javna preduzeća, opštine, nevladine organizacije i preduzetnici.\nDržavna revizorska institucija, nakon sprovedenog postupka revizije uspjeha utvrdila je da Centrala Poreske uprave: nije stvorila neophodne uslove za efikasno sprovođenje mjera naplate poreskih potraživanja od strane područnih jedinica; nije u mogućnosti da sa postojećim modelom naplate poreskog duga i raspoloživim ljudskim resursima obezbijedi efikasnu naplatu poreskog duga.\nU postupku revizije, koja je imala za cilj da utvrdi da li subjekt revizije preduzima odgovarajuće mjere prilikom naplate poreskog duga i da li se iste sprovode na efikasan način, zbog činjenice da evidencija obaveza po osnovu poreskog duga koju vodi Poreska uprava nije jedinstvena, nije u dovoljnoj mjeri sistematična i ažurna, državni revizor se nije mogao uvjeriti u tačnost podataka o strukturi i ukupnom iznosu poreskog duga na dan 31.12.2014. godine.\nU cilju poboljšanja efikasnosti sprovođenja mjera naplate poreskog duga, nadležni Kolegijum DRI u sastavu dr Branislav Radulović (član Senata – rukovodilac Kolegijuma) i dr Milan Dabović (Predsjednik Senata – član Kolegijuma) subjektu revizje daje sljedeće preporuke:\nCentrala Poreske uprave treba da izradi procedure o internim postupcima koji regulišu naplatu poreskih računa, u skladu sa usvojenim Pravilnikom o unutrašnjoj organizaciji i sistematizaciji radnih mjesta. Izrada procedura treba da omogući područnim jedinicama jedinstven pristup u postupku naplate poreskih potraživanja, praćenje rezultata rada i kvantifikaciju učinka.\nPoreska uprava treba da izradi i implementira procedure (kontrole) i unaprijedi svoj informacioni sistem;\nCentrala Poreske uprave treba da inicira aktivnosti na izradi modela analize rizika u postupku naplate, u skladu sa pozitivnom praksom poreskih organa i iskustvom Poreske uprave u sprovođenju naplate poreskih obaveza i da isti ažurira u skladu sa promjenjivim poreskim okruženjem.\nCentrala Poreske uprave treba da obezbijedi kontrolu rada područnih jedinica i kontinuirano prati njihove aktivnosti i ostvarivanje rezultata.\nSubjekt revizije treba da razmotri mogućnost korišćenja instituta javnog izvršitelja u postupku naplate poreskih obaveza, što bi trebalo da omogući Poreskoj upravi da nadomjesti ograničenja ljudskih resursa kao i potpunu upotrebu ovlašćenja prilikom određivanja predmeta prinudne naplate koji su dati Zakonom o poreskoj administraciji, posebno imajući u vidu da to nebi prodrazumijevalo angažovanje dodatnih budžetskih sredstava.\nNeophodno je da Poreska uprava u saradnji sa Ministarstvom finansija Crne Gore utvrdi model kojim će se definisati kriterijumi za indentifikaciju nenaplativog poreskog duga i način klasifikacije i evidencije, u skladu sa zakonom, računovodstvenim principima i pozitivnom praksom.\nNeophodno je da Poreska uprava izvrši otpis nenaplativih poreskih potraživanja u skladu sa usvojenim modelom i da se isti vrši periodično, u skladu sa računovodstvenim principima.\nPoreska uprava bi trebalo da intenzivira aktivnosti na uvođenju preventivnih mjera koje bi trebalo da imaju uticaj na nastanak poreskog duga u skladu sa pozitivnom praksom poreskih organa i nastavi sa aktivnostima koje bi trebalo da doprinesu profesionalnosti i neselektivnom tretmanu poreskih obveznika, orijentisanosti na potrebe obveznika i transparentnosti.\nNadležni Kolegijum DRI utvrdio je da karakter nalaza u predmetnoj revizije nalaže da se sa sadržajem Izvještaja DRI upozna Ministarstvo finansija.\nKonačan Izvještaj o reviziji uspjeha „Efikasnost Poreske uprave u sprovođenju mjera naplate poreskog duga“ objavljen je na zvaničnoj internet stranici Državne revizorske institucije.\nEfikasnost Poreske uprave u sprovođenju mjera naplate poreskog duga\nMore in this category: « Objavljen Izvještaj o reviziji Godišnjeg finansijskog izvještaja Ustavnog suda za 2014.godinu\tProslava povodom 90. godina od postojanja Vrhovne revizorske institucije Albanije »


Uručeni sertifikati izabranim načelnicima i gradonačelnicima – Glas Regije\nUručeni sertifikati izabranim načelnicima i gradonačelnicima\nSARAJEVO – Predstavnici Centralne izborne komisije /CIK/ BiH uručili su u Sarajevu sertifikate načelnicima i gradonačelnicima izabranim na lokalnim izborima 2. oktobra.\n– Ono što proističe kao obaveza iz odredbi Izbornog zakona BiH jeste obaveza koja se odnosi na Grad Sarajevo, odnosno Grad Istočno Sarajevo, u smislu da u roku od 15 dana od konstituisanja gradskih opština treba da bude izvršeno konstituisanje gradskih vijeća – naglasio je Šantić.\nDanašnju ceremoniju bojkotovali su svi načelnici Unsko-sanskog kantona i gradonačelnik Bihaća Šuhret Fazlić zbog dodjele mandata izabranom načelniku opštine Velika Kladuša Fikretu Avdiću.\n– Smatramo da ne treba da dobije sertifikat i bude načelnik Velike Kladuše, ne treba da sjedi sa nama i njemu je mjesto negdje drugo, jer je riječ o ratnom zločincu – izjavio je Fazlić.\nAvdić je rekao da traži sud javnosti i da će sve biti poznato na promociji njegove knjige u kojoj je tačno navedeno šta su odluke pravosuđa BiH i Hrvatske.\n– U Srebrenici su se odvijali demokratski izbori, građani su rekli svoje, a mi smo danas tu da to sve potvrdimo. Učinićemo sve da Srebrenica kao grad vrati dostojanstvo, da se pokrene ekonomija, te da stvorimo sve uslove da građani u ovoj lokalnoj zajednici žive prosperitetnije – rekao je Grujičić.\n– Prvo nam slijedi konstituisanje Skupštine grada i očekujem da ćemo nakon 21. novembra imati konstituisanu Skupštinu – rekao je Radojičić.\n– Bijeljina je drugi grad po veličini u Republici Srpskoj i jedan od rijetkih u kojem se broj stanovnika povećava. To podrazumijeva da ima puno toga što bi se trebalo uraditi i iskoristiti ljudski potencijal kako bi se grad mogao razvijati u pozitivnom pravcu – rekao je Mićić.\nGradonačelnik Trebinja Luka Petrović kaže da sa zadovoljstvom prihvata mandat na dobrobit svih građana ovog grada.\n– Nažalost, od odlazeće uprave nema se ništa povoljno čuti. Nakon gubljenja izbora odlazeći gradonačelnik potpisao je 92 rješenja na neodređeno vrijeme tako da grad Trebinje ima više od 220 zaposlenih viška u odnosu na Zakon o loakalnoj samoupravi Republike Srpske – rekao je Petrović.\nCIK BiH potvrdio je 1. novembra, u zakonskom roku, rezultate lokalnih izbora u BiH za sve opštine i gradove osim za Stolac u kojem su izbori prekinuti na dan njihovog održavanja zbog nekoliko incidenata na biračkim mjestima.\nOd prestanka važenja tih odredaba, 18. januara 2012. godine do danas nije postignut dogovor koji bi omogućio izmjene zakona i održavanje izbora u Mostaru.\n« CJB DOBOJ: Iz saobraćaja isključena 163 vozača\nOpljačkan “Kort”, lopovi otišli praznih ruku iz marketa “MB… »\n22. Novembra 2019., 3:19


Veće kazne investitorima za nedostajuća parking mesta - BGnekretnine blog\nVeće kazne investitorima za nedostajuća parking mesta\nJavno preduzeće "Urbanizam", Nova Detelinara, Novi Sad, novogradnja, stambene zgrade, Zakon o planiranju i gradnji iz 2014\nNovosti 023 Jan 2019\nPronaći parking mesto ispred novijih zgrada u pojedinim delovima grada, nekada je ravno traženju igle u plastu sena. U Zakonu o planiranju i gradnji iz 2014. godine, jasno je definisano da na parceli gde se gradi objekat, mora da bude obezbeđeno 100 odsto parking mesta. Kako mnogi investitori nisu imali priliku da ispune te uslove, postoji odluka grada, kojom investitor za svako nedostajuće parking mesto, plaća gradu 200 hiljada dinara. Uskoro bi ta odluka trebalo da bude izmenjena, po kojoj se cena znatno povećava.\nKoliko puta vam se dešavalo da bar pola sata ovako kružite kvartom, kako biste parkirali svog četvorotočkaša? Uglavnom svi veći delovi grada imaju problem sa nedostatkom parkinga, dok je na Novoj Detelinari to naročito izraženo.\nKako kaže Dušan Miladinović iz Javnog preduzeća "Urbanizam", prema Zakonu potrebno je najmanje za jedan stan obezbediti jedno parking mesto, dok za poslovni prostor na svakih 65-70 kvadrata bruto površine važi jedno parking mesto.\nU toku je izmena te odluke, gde će biti znatno povećana finansijska nadoknada koju investitor plaća gradu, gde je to više destimulativnog karaktera za investitore, ističe Miladinović.\nRanije planiranje predviđalo je stepen motorizacije 100 vozila na 1.000 stanovnika, danas je to 300 vozila, a za 15-tak godina to će biti i do 500 vozila.\nPlanirana izgradnja oko šest-sedam javnih garaža na gradskim parcelama, trebalo bi da obezbedi između 2.600 i 2.800 parking mesta. U narednom periodu čeka se i na usvajanje odluke grada, gde za sada stoji u predlogu izmena cene po nedostajućem parking mestu sa dosadašnjih 200 hiljada na 2 miliona dinara.


Niške kompanije donirale milion dinara za najugroženije (račun) - juGmedia\nAkcija prikupljanja sredstava za pomoć najugroženijim sugrađanima, koju je Grad Niš pokrenuo preko Kancelarije za lokalni ekonomski razvoj i projekte, rezultirala je sa, do sada, prikupljenih milion dinara, kao i brojnim donacijama u robi, objavljeno je danas na gradskom sajtu.\n„Donacije stižu u novcu, ali i u proizvodima neophodnim da se prebrode ovi teški dani. Kompanija Pogled Rosica donirala je mlečne proizvode iz svog asortimana Gradskoj organizaciji Crvenog krsta, Olimpias Benetton je, pored novčane, izdvojio i sredstva za nabavku maski, a kompanija Atomik obezbedila je prskalice za dezinfekciju“, navodi se uz zahvalnost donatorima.\nUjedno, pozivaju svi koji su u mogućnosti, da pomognu uplatom na namenski račun Grada Niša 840-744141843-14 (tekući dobrovoljni transferi od fizičkih i pravnih lica u korist nivoa grada), sa pozivom na broj po modelu 97 87-521. Sve kompanije, kao i fizička lica koja žele da se priključe akciji, novčanom ili donacijom u robi, mogu se obratiti na mail kler@gu.ni.rs.\nstop izrabljivanju :\n09.04.2020. u 14:14\nNe kompanije nego radnici koji rade dzabe i u rizicnom abijentu.Zaustavimo proizvodnju dok nije kasno,korona nema radno vreme.


TotalCar.rs » Grupa “FCA” sa partnerom “Vajmo” još bliža vožnji bez vozača\nautonomna vožnja, FCA, komercijalna vozila, partnerstvo\nGrupacija “Fijat-Krajsler automobili” i kompanjija “Vajmo” proširili su svoje parterstvo u primeni tehnologije autonomne vožnje zaključivši ekskluzivan ugovor za laka komercijalna vozila.\n“Vajmo” će sada ekskluzivno sarađivati sa grupom “FCA” kao odabranim partnerom za razvoj i testiranje lakih komercijalnih vozila od 1. do 3. klase za prevoz robe za svoje klijente koji se bave komercijalnom dostavom, uključujući i uslugu “vajmo via”.\nDve kompanije će prvo sprovesti integraciju tehnologije “Vajmo drajver” u kombi “ram promaster”, platformu sa velikim mogućnostima konfiguracije, što će omogućiti pristup velikom rasponu globalnih komercijalnih klijenata.\nGrupa “FCA” je takođe odabrala kompaniju “Vajmo” kao svog ekskluzivnog, strateškog partnera za autonomnu tehnologiju 4. nivoa za celu “FCA” flotu.\n– Naše sada već četvorogodišnje partnerstvo sa kompanijom “Vajmo” nastavlja da pomera granice. Ugrađivanjem tehnologije za autonomnu vožnju koja je vodeća u svetu “Vajmo drajver”u naše minivenove, mi postajemo jedino partnerstvo koje stvarno upotrebljava autonomnu tehnologiju u stvarnom svetu, na javnim putevima.- kaže Majk Menli, izvršni direktor “kompanije FCA”.\nGrupa “FCA” je postala partner kompanije “Vajmo” 2016. godine. Ovo partnerstvo je dovelo do prvog komercijalnog autonomnog prevoza ljudi, uključujući i pružanje usluge putnicima u potpunosti bez vozača, kao i vožnju u desetinama gradova sa različitim geografskim mestima i zahtevnim vremenskim uslovima.\nJeep otkriva teasere – novi Wagoneer debituje 3. septembra


Iz budžeta zajedničkih institucija 15 miliona KM za zdravstveni sektor BiH - Ilidza.ba I\nHome/Bosna i Hercegovina/Iz budžeta zajedničkih institucija 15 miliona KM za zdravstveni sektor BiH\n“Od te ukupne sume 15 miliona KM je namijenjeno zdravstvenom sektoru u BiH i to će biti stavljeno na raspolaganje sljedeće sedmice, a ostali dio ćemo podijeliti institucijama kulture, sporta i privrednim subjektima”, naglasio je Tegeltija, dodavši da je to jedna od direktnih intervencija u borbi protiv kovida 19.\nPored ove intervencije, Tegeltija je za sarajevski portal “Vijesti” ukazao na još tri ključne stvari koje je Savjet ministara uradio od početka pandemije, među kojima je i mjera ograničenog ulaska stranih državljana u BiH s ciljem suzbijanja širenja virusa korona i davanja prostora zdravstvenim radnicima da ne bi došlo do opterećenja zdravstvenih ustanova.\n“Druga ključna stvar je ekonomskog karaktera a to je pravovremeno reagovanje u smislu obezbjeđivanje koridora za snabdjevanje tržišta u BiH robom. Tu je urađen veoma dobar posao, jer smo omogućili privredi da i u tim teškim okolnostima uvozi i izvozi i treća stvar su pregovori sa međunarodnim finansijskim organizacijama koji su uspješno okončani a odnose se na investicije podrške BiH u borbi protiv pandemije”, pojasnio je Tegeltija.\n“To su nepredvidivi troškovi i trebalo je obezbijediti dodatna sredstva da bi sve to mogli pokriti. S toga smo obezbijedili aranžman sa MMF oko 333 miliona dolara koja su došla u BiH, 250 miliona evra makrofoinsnansijske pomoći od Evropske komisije i 36 miliona evra pomoći zdravstvenom sektoru od Svjetske banke”, podsjetio je Tegeltija.\n“U decembru kada sam pisao ekspoze govorili smo o visokim stopama rasta, investicijama, povećanja broja zaposlenih da bi samo dva mjeseca kasnije počeli da se borimo sa pandemijom i ta borba još traje. Da mi je neko rekao da će jedna od najvažnijih odluka kojom bi trebalo da se bavim biti zatvaranje granica nikada ne bih vjerovao. Sve se promijenilo u kratkom vremenskom periodu, a pri tom je došlo i do određenih političkih turbulencija u BiH koje su se direktno odrazile na rad Savjeta ministara”, rekao je Tegeltija.\n“U saradnji sa entitetskim vladama pripremamo novi investicioni ciklus koji ćemo predstaviti narednih dana, a koji će obuhvatiti sve pripremljene projekte u BiH. Republika Srpska i FBiH su nosioci tih projekata, a zajedno ćemo obezbijediti sredstva kako bi počela njihova realizacija. Uputili smo prema Evrpskoj komisiji, na njihov zahtjev, 10 projekata koji su nama prioritet za finansiranje, a od tih deset jedan je zajednički vlada Srpske i FBiH, četiri iz Republike Srpske i pet iz FBiH”, precizirao je Tegeltija.\n“Vjerujem da ćemo usvojiti kompletan akcioni plan za realizaciju agende EU dva i da polako počnemo da izlazimo iz borbe za živote u borbu za ekonomiju”, naglasio je Tegeltija.\n“Iz jedne zemlje smo imali oko 100.000 turista na godišnjem nivou, a ove godine će biti dobro ukoliko ih bude i 1.000. Hotelijeri su u najtežoj situaciji, zatim turističke organizacije, a ti problemi se prenose i na samo ugostiteljstvo. Zatim i aerodromi, koji su napokon bili stabilizovali poslovanje, uvećao se broj putnika na naša tri, od četiri aerodroma u BiH. Oni su bili u mogućnosti da dalje investiraju i ulažu, a sada su suočeni sa problem i isplate plate zaposlenima i mi njima moramo pomoći”, istakao je Tegeltija.\n“Ukoliko se proces oporavka bude kretao i napokon dobijemo vakcinu, otvoriće se putovanje i mnoge stvari će izgledati bolje. Kako bude brži proces tih otvaranja, potreba države za ulaganje u te sektore će biti manja, a ukoliko to potraje država jednostavno mora održati te sektore”, pojasnio je Tegeltija.\n“BiH će uraditi sve što bude potrebno da vakcina bude dostupna građanime ove zemlje, kao i svim drugim građanima širom svijeta, bez obzira koliko će to na kraju koštati finansijski jer se za to mora obezbijediti novac, pa makar i prioritete drugačije poslagali”, pojasnio je Tegeltija.\nStudenti u Sarajevu traže od nadležnog ministarstva saglasnost za dodatni ispitni termin


Američka carina zaplenila neverovatnu količinu lažnih Rolexa - Lux Life luksuzni portal\nInvestiranje u savršen sat marke Rolex predstavlja siguran put, međutim, da li je svako od nas u mogućnosti prepozna razlike između originala i kopije slavnog proizvođača? Sa sverastućim trendom falsifikovanja i porastom istog u Sjedinjenim Američkim Državama, granična policija zemlje slobodnih definitivno ima pune ruke posla.\nNe tako davno, Carinska Služba SAD zaplenila je superlažne modele satova marke Rolex, u vrednosti od 2,5 miliona dolara, uvezenih iz Kine. Ova neverovatna cifra možda nije toliko grandiozna u poređenju sa prethodnom zaplenom krivotvorenih satova istog proizvođača, uvezenih iz Hong Konga, sa tržišnom vrednošću od 25,2 miliona dolara, ali nikako nije za potcenjivanje jer su modeli bili daleko boljeg kvaliteta izrade.\nSvaka pošiljka poslednje ture sastojala se od 320 falsifikovanih luksuznih Rolex satova, spremljenih za transport u Solt Lejk Siti. Svaki paket istog uvoznika presretnut je od strane radnika Carinske Službe, koji su ih pregledali i zaključili da se u njima nalazi 1.280 modela. Direktor luke u Luisvilu, Tomas Martin izjavio je: “Tokom svake sezone praznika, korisnici su tragali za najboljim i najpovoljnijim modelima, nažalost, tu su i kriminalci, koji uglavnom putem mreže provlače svoje krivotvorene proizvode. Naši detektivi Carisnke Službe nastaviće da zaplenjuju falsifikovane predmete koji prete bezbednosti i zdravlju kupaca, oslabljujući ekonomiju naše zemlje istovremeno”.\nTokom ove multimilionske zaplene Američka Carina uspela je da konfiskuje lažne modele marki Yeezys, Dior i Air Jordan 1 u vrednosti od 4,3 miliona dolara. Carinici ove zemlje uspeli su da spreče uvoz predmeta sa svih strana sveta, koji uključuju satove i nakit, kao najkrivotvorenije predmete. Sa sezonom kupovina u jeku, imperativ svim kupcima svakako mora predstavljati mogućnost klasifikacije pravih i lažnih prodavaca određene, luksuzne robe, nevezano sa tim gde se nalaze.


Odjeljenje za finansije | Grad Zvornik\n» Odjeljenje za finansije\nNačelnik: Srđan Despić\nOdjeljenje za finansije obavlja poslove propisane Zakonom o lokalnoj samoupravi i Statutom Skupštine grada. U okviru odjeljenja organizovani su odsjeci za obavljanje određenih poslova i to: odsjek za finansije i računovodstvo, odsjek za budžet i odsjek za trezor.\nU Odjeljenju za finansije obavljaju se poslovi praćenja i primjene propisa/standarda trezorskog poslovanja, budžetskog sistema, računovodstva i Međunarodnih računovodstvenih standarda, pripremanje prijedloga odluka o budžetu, rebalansu budžeta i izvršenju budžeta, praćenje realizacija i izvršenja budžeta Grada po budžetskim korisnicima i o tome izvještava Skupštinu grada i Gradonačelnika. Odjeljenje za finansije priprema dokumentaciju prilikom kreditnog zaduženja Grada, prati trošenje kreditnih sredstava, u skladu sa odlukom o kreditnom zaduženju i vođenje registra izdatih garancija Gradske uprave, vodi evidenciju ugovora Gradske uprave kao i realizaciju sklopljenih ugovora, odluka i zaključaka.\nU Odjeljenju za finansije organizovana su tri odsjeka:\nŠef Odsjeka: Miladin Ristić\nŠef Odsjeka: Vesna Bošković\nŠef Odsjeka: Svjetlana Petković\nKREDITNA SPOSOBNOST GRADA\nKreditna sposobnost ili bonitet je ocjena vjerovatnoće podmirivanja preuzete obaveze u dogovorenom roku. Kvalitetnom procjenom boniteta klijenata banke umanjuju rizik loših plasmana.\nImplementacija investicionih projekata lokalnih samouprava zavisi od njihove sposobnosti da prikupe neophodne fondove putem kombinacije sopstvenih sredstava i eksternog finansiranja. Finansiranje putem zaduživanja omogućava gradskim upravama da sprovode vise infrastrukturnih projekata u kraćem vremenskom periodu nego što bi to bio slučaj kada bi se oni finansirali iz sopstvenih izvora.\nFinansijski okvir za lokalne samouprave igra ključnu ulogu u održivom razvoju tržišta kredita lokalnih vlasti. Način na koji su dizajnirana unutar-državna fiskalna struktura zajedno sa računovodstvenim sistemom i procedurama izvještavanja jesu važni faktori koje finansijske institucije uzimaju u obzir prilikom ocjenjivanja finansiranja lokalne samouprave. Uspostavljanjem opšte strukture lokalnih prihoda i rashoda, unutar-državni fiskalni okvir određuje u širem smislu i kapacitet zaduživanja lokalnih samouprava unutar države.\nLokalna zajednica se može zadužiti ne više od 18% redovnih prihoda te lokalne zajednice u prethodnoj fiskalnoj godini. Ukupan dug lokalne zajednice po izdatim garancijama ne može preći 30% redovnih prihoda iz prethodne fiskalne godine.\nKreditna sposobnost grada Zvornik u 2020. godini je pozitivna.


1 2 3 4 5 6 7 8 > >>Ukupno: 451 Displaying: 1 - 10\nKompanija „Magna Seating“ je raspisala konkurs za zapošljavanje radnika za pogon u Aleksincu\nUsled povećanja proizvodnih kapiceteta kompanija „Magna Seating“ raspisala je konkurs za zapošljavanje većeg broja radnika za pogon u Aleksincu.\nPoskupljenje struje neizbežno, barem nas tako država ubeđuje\nN1, Aleksinac.Net 24.05.2022.\nAna Brnabić: Odvrtala sam sijalicu na lusteru u Velikoj Britaniji zbog štednje Vučić: Ne odvrćem sijalice, nisam toliko odgovoran – štedim gaseći svetla Država poziva na štednju struje, a troši dva miliona evra u vilama i objektima.\nZašto raste spoljnotrgovinski deficit\n🖋 Petrica Đaković 📸 Mitar Mitrović 14.05.2022.\nPovećanje deficita spoljnotrgovinskog bilansa u prva tri meseca ove godine za više od 130 odsto, posledica je i spoljnih faktora na koje Srbija nije mogla da utiče, ali i lošeg rukovođenja javnim preduzećima. Ovim tempom minus u platnom bilansu mogao bi da premaši pet milijardi evra, pa se postavlja pitanje i kako će se on finansirati\nKopaonik biznis forum između predizborne kampanje i rata u Ukrajini\n🖋 Milan Ćulibrk 📸 Mladen Šurjanac 11.03.2022.\nIako svi strahuju od nove globalne recesije, uz sve izraženiji rast cena, predstavnici vlasti su ostali pri procenama da će BDP Srbije nastaviti da raste i da će do kraja mandata sledeće vlade prosečne plate dostići 1.000 a penzije 500 evra. U ovoj jednačini, međutim, mnogo je nepoznatih\nDecembarska plata u Aleksincu 59.890 dinara\nNiške vesti 28.02.2022.\nPrema podacima Republičkog zavoda za statistiku prosečna neto plata zaposlenih na području grada Aleksinca u decembru je iznosila 59.890 dinara, što je manje od republičkog proseka.\nSloga traži od ministarke rada da isplati kovid dodatak i onima koji su u kontaktu sa zaraženima\nUdruženi sindikati Srbije Sloga – sindikat zdravstva i socijalne zaštite zatražio je dopisom od ministarke rada Darije Kisić Tepavčević da hitno razmotri isplatu kovid dodatka za sve zaposlene u sistemu socijalne zaštite koji su u kontaktu sa korisnicima kojima je dokazano prisustvo kovid virusa, saopšteno je iz tog sindikata.\nNovi konkurs za projekte iz nedovoljno razvijenih opština u Srbiji\nJužne vesti 02.02.2022.\nOpštine širom Srbije koje spadaju u 4. kategoriju po stepenu razvijenosti, među kojima je i 20 opština na jugu zemlje, mogu da se prijave na konkurs Kabineta ministra zaduženog za unapređenje razvoja nedovoljno razvijenih opština kako bi dobili novac za realizaciju projekata.\nPo Zavodu za statistiku na jugu prosečna plata iznad 60.000\nJužne vesti 26.01.2022.\nProsečna neto plata u Srbiji za novembar 2021. godine iznosila je, prema podacima Zavoda za statistiku, 69.136 dinara.\nDa li vaskrsava projekat vađenja uljnih škriljaca u Aleksincu?\nPlanom JP PEU Resavica za sledeću godinu predviđen je projekat detaljnih geoloških istraživanja u okviru kojeg je planirano izmeštanje reke Moravice kod Aleksinca i moguće vađenje uljnih škriljaca, rekao je za eKapiju Branko Đukić, izvršni direktor za tehničke poslove u ovom javnom preduzeću.\nPlate u Aleksincu i dalje ispod republičkog proseka\nNiške vesti 29.11.2021.\nPrema podacima Republičkog zavoda za statistiku prosečna neto plata zaposlenih u Aleksincu u septembru iznosila je 52.266 dinara, što je značajno manje od republičkog proseka.


Sredstva za projekte o rodnoj ravnopravnosti\nEvropski PROGRES raspisao je konkurs za dodelu bespovratnih sredstava lokalnim mehanizmima za rodnu ravnopravnost u 34 opštine juga i jugoistoka Srbije, među kojima su i sve četiri opštine Topličkog okruga.\nIz fonda Evropske unije i Vlade Švajcarske , preko Evropskog PROGRESA izdvojeno je 75.000 evra za finansiranje 25 projekata koji promovišu rodnu ravnopravnost i Evropsku povelju o ravnopravnosti žena i muškaraca na lokalnom nivou.\n-Evropska unija i Vlada Švajcarske pružaju kontinuiranu podršku unapređenju rodne ravnopravnosti, te su tako i u prethodnom periodu pomogle da sve 34 programske opštine osnuju ili osnaže lokalne mehanizme za rodnu ravnopravnost, kao i da usvoje ili ažuriraju relevantne Lokalne akcione planove“, istakao je menadžer Evropskog PROGRES-a Grem Tindal.\nKonkurs je otvoren do 10. oktobra 2016.godine, a sve informacije mogu se naći na sajtu Evropskog PROGRES-a.\n« Porasla prodaja vozila u Srbiji za 23 odsto Republički zavod za statistiku: Izdaci domaćinstava u Srbiji veći nego njihovi prihodi »


Priznanja za talentovane i uspešne knjaževačke đake (Video) - Knjaževačke vesti\nHome / Doma kulture Knjaževac / Priznanja za talentovane i uspešne knjaževačke đake (Video)\nOpština Knjaževac danas je u Domu kulture organizovala tradicionalnu svečanost za najbolje učenike osnovnih i srednjih škola. Pohvalnice, najviša opštinska priznanja, namenjena deci i mladima, a povodom 17. maja, Dana opštine, dobilo je 250 učenika osnovnih i srednjih škola. Ove godine, pohvalnice su uručene i najuspešnijim knjaževačkim studentima.\n”Deca su nam i u radu i u nagrađivanju prioritet. Kada planiram\no budžet, prvo se pitamo šta je to potrebno Predškolskoj ustanovi, osnovnim i srednjim školama, šta je potrebno svoj našoj deci i njihovim nastavnicima, kako bi imali uslove za školovanje kakvo imaju deca u razvijenim evropskim zemljama. Opravdanost svakog dinara, koji ulažemo u škole, vidi se po broju priznanja koja deca donose sa takmičenja.”\nPrevious: Knjaževac : Predstava za decu „Bez dometa na kraj sveta“ u Domu kulture\nNext: Podrška EU gradovima i opštinama u razvoju geografskih informacionih sistema


Zajedno pomagati interno raseljena lica u Srbiji\nGradonačelnik Subotice Jene Maglai i direktor Ekumenske humanitarne organizacije (EHO) Vladislav Ivičiak potpisali su Sporazum o saradnji za sprovođenje projekta pod nazivom „Pružanje pomoći interno raseljenim licima u Srbiji”, na osnovu Ugovora o finansiranju između Visokog komesarijata Ujedinjenih nacija za izbeglice (UNHCR) i Danish Refugee Council Serbia.\nPotpisivanju Sporazuma u Zelenoj sali Gradske kuće prisustvovali su Magda Fehervari, zamenik sekretara Sekretarijata za društvene delatnosti i Stevan Nikolić, predsednik Upravnog odbora Edukativnog centra Roma.\nCilj Sporazuma je podrška procesu socijalne inkluzije i poboljšanju uslova stanovanja Roma koji žive u podstandardnim romskim naseljima na teritoriiji grada Subotice.\nRealizacija projekta smatra se izrazom principa društvenog partnerstva i čini operativni instrument u funkciji realizacije participativnog modela rada sa pripadnicima romske nacionalne zajednice putem administrativne fleksibilnosti, investicija od finansijskog, ekonomskog i tehničkog značaja, kao i pružanja stručnih usluga i ljudskih resursa.\nLokalna samouprava je spremna i otvorena za saranju sa ozbiljnim humanitarnim organizacijama s obzirom na to da grad ne može sve probleme sam da resave, izjavio je, tim povodom, gradonačelnik Maglai, i dodao da smatra da je bitna zajednička saradnja sa organizacijama jer samo tako mogu da se realizuju ozbiljni i kvalitetni projekti.\nUz izražavanje zahvalnosti gradonačelniku na podršci i razumevanju, i ocenu da je pomoć grada Subotice vezana za realizaciju ovog programa neophodna, Vladislav Ivičiak je naglasio da je lokalna samouprava pokazala ozbiljnost i spremnost da pomogne i oko mogućnosti otvaranja jedne kancelarije za potrebe Ekumenske humanitarne organizacije u Subotici.


Meštani Luka za primer ostalima (VIDEO) – Info LIGA\nCentar sela Luke uskoro će dobiti novi izgled jer su meštani ovog sela odlučili da uz pomoć lokalne samouprave urede zelene površine, uklone smeće, i ponovo stave u funkciju uličnu rasvetu kao i javne česme. Takođe će u narednom periodu i škola u Lukama dobiti novu ogardu, uređeno i osvetljeno igralište a omladina prostor gde će moći da se druži i organizuje razne sportske i kulturne aktivnosti.\nPoverenik Saveta MZ Luke, Darko Jerotijević, kaže da skoro dve decenije nije ništa rađeno po pitanju uređena ovog mesta koje je od Ivanjice udaljeno dvanaest kilometara i ima sve preduslove da bude jedna od razvijenijih mesnih zajednica u opštini.\nŠezdesettrogodišnji Dragoje Krdžić ponosan je na meštane Luka koji su, kaže, radni i vredni ljudi i potrebno im je samo malo ’’vetra u leđa’’ od lokalne samouprave kako bi ovo mesto zasijalo u punom sjaju.\nAkcija koju su danas pokrenuli meštani Luka biće nastavljena i narednih dana, a ovo je i dobar primer komšijama kako uz malo dobre volje i neophodne podrške svi možemo imati lepše i bolje životno okruženje.\nBesplatna banja za penzionere – Prijave do 21.maja (VIDEO)\nNext story Radna grupa za suzbijanje bolesti malina obišla malinjake u ivanjičkom kraju (VIDEO)\nPrevious story FSO Ivanjica dodelio priznanja i sportsku opremu najboljim klubovima i pojedincima (VIDEO)


ULIČNE TRKE U POŽAREVCU: Pobednici Elzan Bibić i Zita Kačar — TPKNEWS\nNaslovna/VESTI/LOKALNE VESTI/ULIČNE TRKE U POŽAREVCU: Pobednici Elzan Bibić i Zita Kačar\nULIČNE TRKE U POŽAREVCU: Pobednici Elzan Bibić i Zita Kačar\nPovodom Dana oslobođenja Požarevca u Prvom i Drugom svetskom ratu, u četvrtak uveče održane su 55. ulične trke „Gran pri Požarevac“.\nTrke u Požarevcu\nMeđu seniorima, na stazi dugoj 3.000 metara, pobedili su Elzan Bibić iz Novog Pazara i Zita Kačar iz Mađarske.\nNa trkama u centru grada, na Trgu oslobođenja, praćeni brojnim navijačima, trčalo je oko 500 mladih atletičara iz Srbije i inostranstva. Prve na redu bile su trke predškolaca, zatim osnovaca iz svih razreda, a onda omladinaca i rekreativaca. Za kraj su ostale najjače trke, trke juniora i seniora u muškoj i ženkoj konkurenciji.\nNaša poznata atletičarka, Amela Terzić iz Novog Pazara, bila je sprečena da učestvuje, jer se oporavlja od povrede. Ona je do sada bila redovni učesnik trka u Požarevcu, na kojima je pobedila šest puta.\nDodela medalja za osnovce\nUlične trke “Gran pri Požarevac” održavaju se svake godine u okviru obeležavanja 15. oktobra, Dana osobođenja Požarevca u Prvom i Drugom svetskom ratu. Kao i svake godine, organizator je bio Sportski savez Požarevca, u saradnji saatletskim klubom “Požarevac”.\nRASPISAN KONKURS: Ko pronađe ovu novootvorenu fabriku dobiće na poklon odmah kafanu (VIDEO)\nNAPREDNO: Milić i njegov naslednik obišli radove u Zatonju i Kisiljevu (FOTO)


Trpezarijske stolice - kako izabrati\nPočetna strana > Blog > Vodič za izbor trpezarijskih stolica\nVodič za izbor trpezarijskih stolica\nTrpezarijski stolovi su uvek u centru pažnje kada se uđe u trpezariju, ali samo pod uslovom da su i trpezarijske stolice dobro uklopljene u ambijent. Kada imamo trpezariju sa pogrešno odabranim stolicama, ništa je ne može učiniti lepom. Pored estetike, stolica mora da bude udobna i trajna. Ako ih ne kupujete u kompletu sa stolom, potrebno je pažljivo birati, a ako kupujete sto i trpezarijske stolice zajedno, onda vodite računa i o tome da li će za stolice biti dovoljno mesta, a ne samo za sto.\nTrpezarijske stolica po stilu i dimenzijama\nTrpezarijske stolice mogu da budu sa ili bez naslona za ruke. Stolice koje imaju naslone su udobnije elegantnije, ali i zauzimaju više mesta, pa ih treba izbegavati u malim prostorijama. Nekada su one označavale status osoba koje sede za stolom, pa su kod oba čela stola bile stolice sa naslonima za ruke, a sa strane su sedeli gosti na stolicama bez naslona za ruke. I vi možete kupiti dve stolice sa naslonima, a sa strane ostaviti obične, ukoliko nemate dovoljno mesta. Ovo ujedno može i da razbije monotoniju.\nStolice bez naslona za ruke zauzimaju manje prostora i po pravilu su lakše, pa je jednostavnije sesti i ustati. Materijali od kojih se prave trpezarijske stolice se drvo i metal, a u novije vreme i plastika. Danas retko nailazimo na trpezarijske stolice koje su potpuno drvene i koje nisu delom tapacirane nekim mekšim materijalima. Zahvaljujući tome što mogu biti obložene bilo kojim materijalom, od platna do kože, i u bilo kojoj boji, uvek je moguće naći neki dezen koji će se savršeno uklopiti u vašu trpezariju.\nKako da se trpezarijske stolice savršeno uklope\nStil, boja i veličina – to su tri parametra o kojima treba voditi računa kada se bira trpezarijska stolica. Kada nađete stil i boju koji će odgovarati vašoj prostoriji, bitno je da znate sledeće stvari kako biste dobili skladan prostor za ručavanje sa porodicom:\nVisina : Nisu sve stolice iste visine. Uvek gledajte da bude bar 30 santimetara između površine stolice i donjeg dela stola, kako bi moglo normalno da se sedi za stolom. Ako trpezarijske stolice imaju naslone za ruke, premerite da li mogu da „priđu“ stolu\nŠirina : Za komociju prosečnom čoveku za stolom treba minimum 60 santimetara prostora po širini, što znači da broj stolica koje ćete staviti uz sto mora da bude u skladu sa ovim podatkom.\nUdaljenost : Poželjno je da od stolice do zida i bilo kog drugog predmeta iza nje bude oko 80 santimetara, kako bi moglo komotno da se ustaje\nPogledajte trpezarijske stolice koje vam nudi Moj dom ovde .


Lorenco pobedio posle dve godine!\nNaslovna / Auto / MOTO GP / Lorenco pobedio posle dve godine!\nFoto : Beta/Antonio Calanni\n2018-06-03 15:18 > 15:19\nPetostruki svetski šampion Horhe Lorenco došao je do prve pobede na Dukatiju trijumfom na Velikoj nagradi Italije, šestoj trci Moto GP šampionata.\nNemci izgubili od Austrije... nikakav problem\nZa španskog motociklistu je do bio prvi trijumf od Velike nagrade Valensije 2016. godine, na kojoj se oprostio od Jamahe pre prelaska u Dukati.\nDvostruki trijumf Dukatija na domaćem terenu kompletirao je Andrea Doviciozo osvajanjem drugog mesta. Dvojcu italijanskog tima na podijumu se pridružio miljenik domaće publike Valentino Rosi.\nVelika nagrada Italije u potpunosti je protekla u znaku Lorenca, koji je vodio od starta do cilja i to u trenutku kada je njegova budućnost glavna tema u šampionatu. Španac nema ugovor za narednu sezonu, veliko je pitanje da li Dukati želi da ga zadrži, a opcija u drugim fabričkim timovima za njega nema.\nIza njega je viđena velika borba, ali je Doviciozo vodio poprilično usamljenu trku, dok je Rosi u direktnoj borbi za podijum pobedio svog sunarodnika Andreu Janonea. Vozač Suzukija je za 22 hiljaditinke pobedio svog timskog kolegu Aleksa Rinsa, a najbolju petoricu sledili su Kal Kračlou na LCR Hondi i vozač Pramak Dukatija Danilo Petruči. Mesto među prvom desetoricom obezbedili su i drugi vozač Jamahe Maverik Vinjales, Alvaro Bautista iz Anhel Nijeto tima i vozač Jamahe Teh 3 Žoan Zarko.\nPored pobede Lorenca, šestu trku sezone obeležila je i greška aktuelnog šampiona Marka Markesa, koji je kao 16. prošao kroz cilj. Markes je na startu izgurao Petručija, neko vreme se držao pri vrhu, da bi u trećem krugu izleteo sa staze, a iako je uspeo da se vrati, nije mogao do bodova.\nMarkes na prvoj poziciji generalnog plasmana ima 95 bodova, a prati ga Rosi sa 72.\nOvogodišnji Moto GP šampionat se nastavlja Velikom nagradom Katalonije 17. juna.\n(Izvor: Sport Klub)\nSelektor Kostarike se izleće pred Srbiju\nDelpo pobedom nad Vinjolasom zakazao dvoboj sa Iznerom\nMLS: Još jedan atraktivan gol Kataija\nDaleko od Zvezde... Ponuda od 2 miliona evra za Mitrovića\nPrethodna Doktor do pol pozicije u Muđelu\nSledeća Dovi Šeik od Katara!


Natalija Popović - Budućnost kao imperativ, Controlling magazin 06 - HubslideToggle navigationBUSINESSEDUCATIONTECHNOLOGYTRAVELMORE TOPICSSign upSign in HomeEconomy & FinanceNatalija Popović - Budućnost kao imperativ, Controlling magazin 06 of 3Natalija Popović - Budućnost kao imperativ, Controlling magazin 06 ICV Srbija (Klub profesionalnih controllera)\nOdrživi razvoj je izbalansiran pristup zadovoljenju naših potreba danas, bez ugrožavanja mogućnosti da buduće generacije učine to isto sutra. Planetu na kojoj živimo, samo trenutno smo pozajmili od svojih predaka i treba da je sačuvamo i predamo naslednicima.\nEconomy & Finance Transcripts - Natalija Popović - Budućnost kao imperativ, Controlling magazin 06\ncontrolling tema broja\n22 decembar 2015.\nOdrživi razvoj je izbalansiran pristup zadovo-\nljenju naših potreba danas, bez ugrožavan-\nja mogućnosti da buduće generacije učine to\nisto sutra. Planetu na kojoj živimo, samo tre-\nnutno smo pozajmili od svojih predaka i treba\nda je sačuvamo i predamo naslednicima.\nPoslovanje u skladu sa principima održivog\nrazvoja možda je najbolja investicija u\nbudućnost. Svetski lideri i eksperti, pristupajući\nodrživom razvoju kao jednoj od tema u global-\nnom fokusu, neprestano razmatraju najbolje\nnačine kako da nahrane planetu, kako da je\nsačuvaju, obezbede resurse i uštede energiju.\nNišta manje značajna nije ni briga o lokalnim\nHemofarm je jedna od samo pet kompanija\nu Srbiji koje objavljuju izveštaj o održivom\nrazvoju, kao i jedna od samo dve domaće\nkompanije koje su postigle najvišu ocenu\nu ovoj oblasti. To je primer i inspiracija\ndrugim kompanijama, ali i svakome od\nnas, da krenemo istim putem i okruženje\nučinimo boljim mestom za život. Održivi\nrazvoj postao je nezaobilazan parametar u\nDirektor za strategiju\nzajednicama. Ima li ičeg prirodnijeg od toga da\njedna kompanija brine o lokalnoj zajednici u\nOdrživi razvoj postao je jedan od glavnih\nimenitelja savremene poslovne prakse, o čemu\nsvedoči i porast broja objavljenih izveštaja.\nPočetkom dvadeset prvog veka svega neko-\nliko stotina kompanija izveštavalo je o svom\nodrživom razvoju. U 2011. takvih kompanija,\nglobalnih poslovnih lidera, bilo je gotovo 3.500.\nOvaj trend sve više je rastao, tako da danas\npreko 8.000 kompanija, ukupno sa oko 29.000\nizveštaja, predstavlja svoj održivi razvoj po GRI\nUnapređenje poslovanja u skladu sa prin-\ncipima održivog razvoja je kontinuiran proces,\nkoji zahteva kako dugoročno planiranje, tako\ni određena ulaganja. Ta ulaganja se na kraju\nuvek isplate. Kad se osvrnete unazad, vidite da\nsu rezultati višestruki i podrazumevaju dobrobit\nza čovečanstvo, ali i brojne važne benefite za\nkompanije. Istraživanja su pokazala da kom-\npanije pronalaze tri glavne prednosti u izvešta-\nvanju o održivom razvoju:\nUnapređenje transparentnosti prema\nstejkholderima. Dostupnost i transpa-\nrentnost informacija, a posebno onih koje\nsvedoče o odgovornom upravljanju rizici-\nma, omogućavaju stabilnije investicije, a\nsamim tim i bolji pristup kompanija inves-\nticionim fondovima i kapitalu.\nOstvarivanje konkurentske prednos-\nti. Kompanije sa održivim proizvodima ili\nuslugama predstavljaju izbore za koje se\nradije odlučujemo. Tome doprinosi i bolja\nreputacija zasnovana na poverenju part-\nnera i korisnika, što je omogućio upravo\nBolje upravljanje rizicima. Obuhvata\nveliki dijapazon aspekata – od analize kli-\nmatskih promena, do korektivne strategije\nza izbegavanje potencijalnih rizika.\nPristupanje biznisu iz ugla održivog razvoja\nomogućava bolju analitiku, prevenciju i uprav-\nljanje rizicima. Na kraju, tu je i povećanje ekon-\nomske vrednosti kompanije kroz održivi razvoj i\nizveštavanje, ali i povećanje lojalnosti korisnika\nproizvoda i usluga sa jedne, odnosno zaposle-\nnih sa druge strane. Zato, dugoročno, strategija\nodrživog razvoja kompaniji donosi stabilnost i\n24 decembar 2015.\nna više od 80% kontigenta ukupne potrošnje,\nedukacija zaposlenih koja je udvostručena,\nunapređena podrška lokalnim zajednicama,\nsamo su neki od ključnih segmenta koji su\nobeležili održivi razvoj Hemofarma u 2014. go-\nHemofarm je, na primer, samo u završnu\nfazu izgradnje postrojenja za prečišćavanje\notpadnih voda u Vršcu uložio 200.000 evra.\nUkupno ulaganje u ovo postrojenje je 500.000\nevra. Više od 1.000.000 evra smo uložili i u novo\npostrojenje za prečišćavanje otpadnih voda u\nokviru naše fabrike u Šapcu. Takođe, za preko\n8% smanjili smo upotrebu vode iz vodovodne\nmreže jer smo dodatno optimizovali proizvodnju\ni usmerili se na arteske bunare. Moj omiljeni\nprimer je da smo, uprkos povećanju obima\nproizvodnje za 13% a kompleksnosti za 15%, za\nsvega nepunih 3% povećali potrošnju električne\nenergije. Naši dosadašnji rezultati u primeni\nprincipa održivog razvoja postignuti su zajed-\nničkim trudom čitave kompanije.\nOdrživi razvoj omogućava razvoj dugoročnih\nodnosa sa stejkholderima, unapređujući\nvrednosti obostrane saradnje, kroz aktivno\nupravljanje rizicima, kao i prepoznavanje i pri-\nhvatanje mogućnosti i izazova optimizacijom\nekonomskih, ekoloških i društveno-socijal-\nnih aspekata poslovanja. Sledeći izveštaj o\nodrživom razvoju Hemofarma biće fokusiran\nna aktivan dijalog sa stejkholderima, koji će\npomoći u sagledavanju poslovanja Hemofarma\nsa svih relevantnih aspekata. Ključne teme\nkoje budu prepoznate kao zajednički imenitelj\nsvih zainteresovanih strana povezanih sa\nposlovanjem kompanije, usmeriće dalji rad na\nizveštavanju i to u okviru G4 smernica. Više\no Izveštaju možete videti na korporativnom\nsajtu Hemofarma (www.hemofarm.com) ili na\nmobilnoj aplikaciji „Održivi razvoj“ kreiranoj za\nAndroid i iOS operativne sisteme.\nNatalija Popović je direktor za strategiju i održivi razvoj u kompaniji Hemofarm od jula\n2014. godine. Prethodno je bila direktor komunikacija u istoj kompaniji (2011–2014).\nNataliju možete kontaktirati na e-mail natalija.popovic@hemofarm.com\nodrživost. Međutim, novac i tehnologija same\npo sebi ne pomeraju stvari. Granice se prelaze\npromenom stava da je održivi razvoj moguć ako\nga ljudi shvate kao sastavni deo svog života i\nPostoje brojni primeri koji praktično ilustruju\nprednosti održivog razvoja u kreiranju održivog\nposlovanja ili proizvoda. Neki od pozitivnih su\nširoka primena LED sijalica, koje je uvela IKEA,\nčime se štedi električna energija, bez umanjenih\nperformansi osvetljenja. Inače, IKEA je kreirala\npaletu od preko 300 održivih proizvoda koji\nštede raspoložive resurse, od LED dioda do\nefikasnih slavina za vodu. Zatim Hemofarmov\nprimer zaleđivanja vode tokom noći, kada je\njeftinija struja, pa postepeno otapanje tokom\ndana i korišćenje tako dobijene hladne vode za\nrashlađivanje proizvodnih sistema. Nažalost,\npostoje i negativni primeri, ali i iz njih treba da\nučimo, isto kao i iz onih pozitivnih.\nDavne 1987. godine Bruntland komisija,\npri UN, svoj, sada već istorijski izveštaj o\nodrživom razvoju, nazvala je „Naša zajednička\nbudućnost“. Upravo na ovom tragu „zajedničke\nbudućnosti“, Hemofarm je bazirao svoj pristup\nposlovanju, kao i odnos kako prema zaposleni-\nma, poslovnim partnerima i korisnicima proizvo-\nda, tako i prema celokupnoj zajednici.\nVeć treću godinu zaredom Hemofarm je\npublikovao Izveštaj o održivom razvoju, sa\nključnom porukom „Zajedno unapređuje-\nmo kvalitet života“. Pripremljen je u skladu\nsa svetskim smernicama Global Reporting\nInitiative (GRI) G3.1, uz predstavljanje čak 72\nindikatora, odnosno 24 više u odnosu na pre-\nthodnu godinu. Izveštaj je verifikovala nezavis-\nna revizorska kuća KPMG, potvrđujući najvišu\nocenu A+. Ovaj izveštaj je potvrda strateškog\nopredeljenja Hemofarma da održivi razvoj ukl-\njuči u sve segmente svog poslovanja i svakod-\nUnapređenje energetske efikasnosti,\nozbiljna procena uticaja i održivosti alterna-\ntivnih, obnovljivih energetskih resursa, optimi-\nzacija proizvodnih procesa, nastavak uvođenja\nrecikliranog kartona za transportna pakovanjaRelated Documents


srbijasport.net - Vesti - Zonske lige - Šest godina mimoilaženja\nSreda, 13.11.2019 10:09\nPosle 6 godina ljubitelji fudbala u Temerinskoj opštini imaju priliku da u subotu gledaju prvenstveni meč dva velika sportska rivala Sloge iz Temerina i Mladosti iz Bačkog Jarka. Domaća ekipa ulazi u meč osokoljena pobedom protiv Sremca i osvojenim bodom na teškom gostovanju u Šajkašu protiv favorizovanog Borca, dok gostujuća ekipa dolazi posle pobede i osvojena tri boda protiv Radničkog iz Nove Pazove u prošlom kolu.\nPredsednik Sloge je optimista pred utakmicu verujući u svoju ekipu očekuje tešku utakmicu i da neće biti lako savladati vrlo dobru ekipu Mladosti. Poziva publiku da dođe u što većem broju i fer navijanjem podrže svoje ekipe.\nOčekujem dobru utakmicu koja dugi niz godina nije igrana zbog učešća timova u različitim stepenima takmičenja, i ovom prilikom pozivam ljubitelje fudbala da prisustvuju utakmici dva velika rivala izjavio je predsednik Mladosti iz Bačkog Jarka - Trivun Josipović.\nZonske lige Muškarci Vojvođanska liga "Jug" Sloga (T) Mladost (BJ) Srbija Južnobački okrug Temerin\nPomalo zaboravljeni Čugalj traži svoju šansu van granica\nSrpskoligaš Železničar na gostovanju u Temerinu poražen\nSLV: Za rastanak remi u Somboru Radnički - Sloga 1:1\nTemerinci pevajući iz Sombora\n13 .kolo Vojvođanska liga "Jug"\nMladost (BJ) 4 : 3 Jugović\nPodunavac 1 : 1 Borac\nCement 2 : 0 Sremac\nMladost (NS) 2 : 0 Crvena zvezda\nSloboda 3 : 3 Jadran\nPodrinje 1 : 1 Sloga (E)\nJedinstvo (SP) 3 : 1 Hajduk (D)\nRadnički (NP) 2 : 1 Sloga (T)\n1 Borac 13 9 3 1 30\n2 Podrinje 13 9 2 2 29\n3 Mladost (NS) 13 9 2 2 29\n4 Sloga (E) 13 8 2 3 26\n5 Hajduk (D) 13 8 0 5 24\n6 Jedinstvo (SP) 13 7 2 4 23\n7 Mladost (BJ) 13 7 0 6 21\n8 Cement 13 6 2 5 20\n9 Radnički (NP) 13 5 3 5 18\n10 Podunavac 13 5 2 6 17\n11 Sloga (T) 13 4 3 6 15\n12 Sremac 13 4 1 8 13\n13 Crvena zvezda 13 2 3 8 9\n14 Jugović 13 2 2 9 8\n15 Sloboda 13 2 2 9 8\n16 Jadran 13 1 3 9 6


ZA PRVIH ŠEST MESECI OVE GODINE NACIONALNI PROGRAM ZA USVAJANJE PRAVNIH TEKOVINA EVROPSKE UNIJE ISPUNJEN 85 ODSTO\nKancelarija za evropske integracije Vlade Republike Srbije saopštila je da je Vlada Srbije usvojila Izveštaj o sprovođenju Nacionalnog programa za usvajanje pravnih tekovina Evropske unije (NPAA) za period januar-jun 2013. godine.\nTaj program je u celini, uzimajući u obzir unapred izvršene obaveze, ispunjen 85 odsto, odnosno od 131 propisa usvojeno je njih 111.\nU pogledu utvrđivanja predloga zakona i usvajanja podzakonskih akata planiranih za prvo i drugo tromesečje 2013. godine, Vlada je bila na nivou uspešnosti od 69 odsto, s obzirom na to da je od planiranih 131 utvrdila, odnosno usvojila, 90 propisa.\nPrema NPAA, za 2013. godinu planirano je usvajanje ukupno 65 zakona i 320 podzakonskih i drugih akata.\nPlanirano je da Vlada u prvom i drugom tromesečju 2013. godine utvrdi 21 predlog zakona predviđen ovim programom. Vlada je utvrdila 10 predloga zakona, koji su planirani za posmatrani izveštajni period, odnosno 48 odsto planiranih obaveza.\nUzimajući u obzir i unapred izvršene obaveze, Vlada je ukupno utvrdila 14 predloga zakona predviđenih NPAA. Narodna skupština je u istom periodu usvojila 10 zakona, čime je ispunila 71 odsto obaveza.\nVlada je za prvo i drugo tromesečje planirala donošenje 13 podzakonskih i drugih akata, a usvojena su četiri, što čini 31 odsto (uredbe, odluke, strategije, zaključci).\nMinistarstva i posebne organizacije su planirale usvajanje 97 podzakonskih akata, koji se donose na tom nivou (pravilnici i naredbe), a usvojeno je 76, što čini 78 odsto uspešnosti.\nPored toga, usvojeno je ukupno 25 propisa koji su bila planirani za kasniji period.\nCelokupan Izveštaj o sprovođenju NPAA za prvih šest meseci programa možete da preuzmete sa internet prezentacije Kancelarije za evropske integracije na sledećem linku http://www.seio.gov.rs/upload/documents/nacionalna_dokumenta/npaa/npaa_januar_jun_2013.pdf (ONLINE).


Pinjatiću pritvor od 48 sati\nPoslanik Demokratske partije socijalista, Đorđije Pinjatić, kome je danas ukinut imunitet\nSpecijalni tužilac za organizovani kriminal Djurdjina Ivanović odredila je večeras pritvor od 48 sati poslaniku Demokratske partije socijalista Djordjiju Pinjatiću koji je saslušan povodom slučaja Zavala. Prethodno, Skupština Crne Gore odobrila je ukidanje imuniteta Pinjatiću, kako bi Tužilaštvo moglo da pokrene krivični postupak. Ostalim uhapssenim u aferi ‘Zavala’ jucce je odredjen 30-dnevni pritvor.\nSkupština Crne Gore prethodno je danas odobrila skidanje imuniteta Pinjatiću, kako bi Tužilaštvo moglo da pokrene krivični postupak. Nakon izlaska iz zgrade Skupštine, oko podne, Pinjatić se najptije obratio novinarima, a dva sata kasnije sam se zaputio ka zgradi Tužilaštva:\n‘’Poslije saslušanja, vidjećemo šta će ona predložiti u daljem postupku. Postupak će se otvoriti, i to je ono što sam, skidanjem imuniteta, želio da se desi’’, kazao je Pinjatić novinarima u parlamentu.\nUpitan da li očekuje hapšenje, Pinjatić je rekao da mu to, ako bi tužilaštvo tako odlučilo, ne bi predstavljalo problem.\nPinjatić se sumnjiči da je zloupotrebio službeni položaj tako što je pribavio imovinsku korist od 1,06 miliona EUR preduzeću Zavala invest i oštetio budžet Opštine Budva.\nTužilaštvo je navelo da je Pinjatić, kao predsjednik Komisije za procjenu vrijednosti izvedenih radova na postrojenju za desalinizaciju morske vode na Zavali, zajedno sa drugim članovima, procijenio vrijednost radova na 4,4 miliona EUR, iako su troškovi koje je Zavala invest kao investitor imala iznosili 3,3 miliona.\nPoslanik Pokreta za promjene Nebojša Medojević na sjednici Odbora na kojoj je skinut imunitet poslaniku Pinjatiću, rekao je kako smatra da je u pitanju politički motivisana kampanja i da nije pošteno da borba protiv organizovanog kriminala i korupcije počne od Skupštine, odnosno od poslanika Pinjatića.\n‘’Neka tužilac, ako ima petlje, podnese prijavu protiv bivšeg premijera’’, rekeo je on.\nU međuvremenu, podgorički dnevnik ‘Vijesti’ objavio je da uhapšeni gradonačelnik Budve Rajko Kuljača u vlasništvu ima 22 stana i preko 25 hiljada kvadrata zemlje, dok poslanik Pinjatić ima 6 stanova na teritoriji opštine Budva.\nPodsjetimo, istražni sudija Višeg suda u Podgorici Radomir Ivanović odredio je juče pritvor od 30 dana za deset osoba koji su osumnjičeni da su koristeći službeni položaj i ovlašćenja u firmi ‘Zavala invest’ pribavili protivpravnu imovinsku korist na štetu Opštine Budva.\nA Mreža za afirmaciju nevladinog sektora, koja je tužilaštvu prije tri godine dostavila dokaze o slučaju Zavala, ocijenila je da ‘’ukoliko tužilaštvo u slučaju Zavala ne preduzme i konkretne akcije protiv ministra Branimira Gvozdenovića i Svetozara Marovića to će biti još jedan dokaz politizacije tužilaštva i fingiranja borbe protiv korupcije i organizovanog kriminala’’.\nPpodgorički dnevnik ‘Dan’ objavio je danas da je Specijalno tužilaštvo predložilo i saslušanje potpredsjednika Vlade Crne Gore u ostavci Sverozara Marovića. List je, pozivajući se na izvore u Tužilaštvu, naveo da bi Marović mogao biti saslušan krajem ove sedmice na okolnosti poslovanja preduzeća Moninvest, čiji je bio suvlasnik zajedno sa Draganom Sekulićem, uhapšenim sa još devetoricom budvanskih funkcionera i biznismena.\nA Vrhovni državni tužilac Ranka Čarapić kazala je da hapšenja čelnika budvanske lokalne vlasti nemaju nikakve veze sa politikom, kao i da nije bilo političkih uticaja na istragu slučaja Zavala.\nOna je ocijenila da je crnogorsko društvo do te mjere ispolitizovano da se nijedna odluka ne može donijeti, a da ne bude stavljena u politički kontekst.


Predavanje „Kako povećati broj grla u ovčarstvu i kozarstvu“ sutra u Zaječaru | Radio Magnum 103 MHz\nHome / Vesti / Predavanje „Kako povećati broj grla u ovčarstvu i kozarstvu“ sutra u Zaječaru\nPredavanje „Kako povećati broj grla u ovčarstvu i kozarstvu“ sutra u Zaječaru\nPrivredna komora Srbije – Udruženje za stočarstvo i preradu stočarskih proizvoda i Regionalna privredna komora Zaječar organizuju predavanje na temu „Kako povećati broj grla u ovčarstvu i kozarstvu“, sutra, 22. februara, u velikoj sali zaječarske Komore.\nNa predavanju će govoriti dr Aleksandar Milovanović iz oblasti reprodukcije i dr Dejan Bugarski iz oblasti zdravstvene zaštite ovaca i koza sa Naučnog instituta za veterinarstvo „Novi Sad“ i Nedeljko Pipović iz PSSS „Poljoservis“ Knjaževac, koji će govoriti o ishrani ovaca i koza.\nPodsetimo, u Zaječaru je 9. januara održan sastanak kome su prisustvovali predstavnici Udruženja za stočarstvo i preradu stočarskih proizvoda, Sektora za poljoprivredu, PKS RPK Zaječar, lokalnih samouprava, veterinarskih stanica sa regiona, poljoprivrednih savetodavnih službi, veterinarske inspekcije i Zadružnih saveza. Tada je rečeno da je neophodno organizovati edukaciju proizvođača, odnosno farmera, na temu ishrane, zdravlja ovaca i koza.\nPredavanje u četvrtak počinje u 11 sati.


Legendarna grupa Alisa najavila novi album i proslavu 35 godina rada | musicpocket\n“Grupa Alisa je u ovim teškim trenucima uz svoj narod. Pozivamo sve građane da ostanu kod kuće i da se čuvaju ovog užasnog virusa. Nadamo se da će sve ovo uskoro biti iza nas, da ćemo pokazati solidarnost i pobediti.”, poručuje iz grupe Alisa. Daće Bog da prođu ove nedaće i da ovu godinu završavamo i lepim stvarima, velikim koncertom u Beogradu, koji bi obeležio 35-u godišnjicu rada naše grupe.”, izjavio je bubnjar grupe Peđa Cvetković.\nBeogradski bend Alisa, nastao davne 1984. godine, promocijom drugog singla i spota “Blago onom ko te ne sanja” najavljuje novi album, u izdanju PGP RTS-a, koji će objaviti na jesen 2020. godine. Muziku i aranžman napisao je Miroslav Živanović-Pile, a autor teksta je Radovan Dabanović.\nSpot za pesmu radila je produkcija „Solution”, koja je takođe zaslužna i za spot pesme “Pijane noći”. “Želimo se zahvaliti našim talentovanim glumcima, Isidori Građanin i Radi Maričiću, koji su svojom glumom doprineli da ovaj spot bude na visokom nivou”, navodi pevač grupe Alisa, Miroslav Živanović-Pile.\nPesma je snimana u studiju “Sky”, a produkciju potpisuje Vladimir Negovanović. Ovo je njihova stara pesma koju su sada izneli u novom aranžmanu. Na novom albumu će osim novih biti i stare pesme kao što su “Sanja”, “Kesteni”, “Posle devet godina”, “Skidam košulju da legnem”, “Da li si čula pesmu umornih slavuja”, “Sećanja”, itd.


Formirana Radna grupa za smanjenje aerozagađenja, najgore u Beogradu, Užicu, Novom Sadu i Kosjeriću – ZoomUe\nBEOGRAD – Ministarstvo Srbije za zaštitu životne sredine je formiralo Radnu grupu koja će se baviti smanjenjem aerozagađenja.\n„Važnu ulogu imaju i lokalne samouprave i zato ćemo da im pomognemo u gašenju kotlarnica i povezivanju na gradske toplovode. Moraćemo da vodimo računa o tome kakve automobile vozimo i kako se obavljaju tehnički pregledi, kao i kolika je emisija štetnih gasova iz svakog pojedinačnog automobila“, naglasio je ministar.\nDirektor Agencije za zaštitu životne sredine, Filip Radović kazao je da je zimi najveće prekoračenje zagađenja u Beogradu, Užicu, Novom Sadu i Kosjeriću.\nUzrok tog zagađenja je uglavnom aktivnost ljudi, a najugroženiji su gradovi gde je gustina stanovništva največa i čiji je geografski položaj nepovoljan.\nPrevious story Pribojcu godinu dana kućnog pritvora zbog napada na policajca


Godišnje od karcinoma oboli više desetina djece – Haber.ba\nGodišnje od karcinoma oboli više desetina djece\nBerićeva je rekla novinarima da se lani na odjeljenjima Univerzitetskog kliničkog centra Republike Srpske liječilo 28 djece oboljelih od malignih bolesti.\nDijete - Običan.ba\nPredsjednik Udruženja roditelja djece oboljele od malignih bolesti “Iskra” Dijana Berić je povodom 15. februara – Svjetskog dana djece oboljele od ovih bolesti izjavila da se godišnje u zdravstvenim ustanovama u Banjaluci liječi i zbrine više desetina mališana koji boluju od različitih vrsta karcinoma.\n“Cilj nam je da povodom Svjetskog dana djece oboljele od malignih bolesti podignemo nivo svijesti javnosti i kažemo da od raka sve više obolijeva najosjetljivija kategorija društva, a to su djeca koja se susreću sa teškom i neizvjesnom borbom za budućnost”, navela je Berićeva.\nOna je dodala da je karcinom bolest koja pogađa cijelu porodicu, te da je trenutno u Roditeljskoj kući u Banjaluci smješteno petoro djece.\n“U ovoj kući podrške djeci oboljeloj od karcinoma je od početka njenog rada boravilo 116 porodica”, rekla je Berićeva.\nU organizaciji Udruženja roditelja djece oboljele od malignih bolesti “Iskra” građanima su danas na banjalučkom Trgu Krajine podijeljene zlatne trake, baloni, zaštitne maske i promotivni materijal radi upoznavanja javnosti o problemima sa kojom se suočavaju djeca i njihove porodice prilikom borbe sa malignim bolestima, prenosi “Crna-hronika“.\nTeme:bolest, djeca, karcinom, rak


Iran: Ukinite sankcije, mi preokrećemo nuklearni program\nTanjug 19. februara 2021. 15:29\nTEHERAN – Iran će „odmah preokrenuti“ akcije u svom nuklearnom programu nakon ukidanja američkih sankcija, izjavio je danas ministar spoljnih poslova Mohamad Džavad Zarif, hladno reagujući na početnu ponudu Vašingtona da oživi razgovore sa Teheranom s ciljem obnavljanja nuklearnog sporazuma iz 2015. godine, javlja Rojters.\nAdministracija predsednika Džoa Bajdena saopštila je juče da je spremna na razgovor s Iranom o vraćanju te zemlje sporazumu, čiji je cilj da spreči Teheran da nabavi nuklearno oružje uz ukidanje većine međunarodnih sankcija, podseća agencija.\n„Kada se ukinu sankcije, mi ćemo odmah preokrenuti sve korektivne mere. Jednostavno“, napisao je Zarif na Tviteru.\nTeheran i Vašington su se sukobili oko toga ko bi trebalo da učini prvi korak za oživljavanje sporazuma. Iran kaže da Sjedinjene Države prvo moraju da ukinu Trampove sankcije, dok Vašington navodi da se Teheran mora prvo ponašati u skladu sa sporazumom.\nDodatni pritisak predstavlja zakon koji je usvojio iranski parlament i koji obavezuje Teheran da 23. februara ukine opsežni pristup koji je dat UN-ovim inspektorima prema sporazumu iz 2015. godine, ograničavajući njihove posete samo na proglašene nuklearne lokacije.


Zaev i Brnabić: Vreme je za istorijski dogovor Srba i Albanaca\nPredsednik Vlade Severne Makedonije i predsednica Vlade Srbije, Zoran Zaev i Ana Brnabić, tokom sastanka u Skoplju, 26. avgusta 2019. (Foto: Tviter nalog premijerke Srbije Ane Brnabić)\nPredsednik Vlade Severne Makedonije Zoran Zaev izjavio je nakon sastanka sa koleginicom iz Srbije Anom Brnabić da su takse koje je Kosovo uvelo na robu iz Srbije neprihvatljive i suprotne regionalnim sporazumima. Trenutak je za istorijski dogovor Srba i Albanaca, složilo se dvoje sagovornika.\nAna Brbabić je izjavila da kada je u pitanju Kosovo nema lakih odgovora, ali da je važno da se razgovara i komunicira.\nBrnabić je rekla da smatra da je istorijsko pomirenje i razumevane Srba i Albanca, za koje se zalaže predsednik Srbije Aleksandar Vučić, istorijska mogućnost koje, ukoliko se sada propusti, neće ponovo biti decenijama.\n"Ja sam jedan od onih što je nedavno pregovarao (s Grčkom) i znam koliko je to teško, pa želim da poručim da treba naći rešenje za ovaj problem (kosovski) jer je 21. vek, i mladi od nas traže evropeizaciju i evropske vrednosti", rekao je Zaev.\nSeverna Makedonija će, kako je istakao, kao zemlja-prijatelj svako biti od pomoći da "ohrabri eventualni bilateralni dogovor koji bi bio postugnut".\n"Verujem da je zaista odgovarajuće vreme da se postigne istorijsko pomirenje Srba i Albanaca", ocenio je on. "Evo, mi Makedonci i Grci smo se pomirili, Makedonci i Bugari su se pomirili, i verujem da će se i ubuduće dešavati i ovakve stvari", rekao je Zaev.\nOtvoren integrisani granični prelaz\nSusret premijera Severne Makedonije i Srbije upriličen je povodom otvaranja integrisanog graničnog prelaza na kojem će službenici dve zemlje zajedno obavljati kontrolu.\nPostojanje integrisanog graničnog prelaza trebalo bi da duplo ubrza protok robe i ljudi i donese značajne uštede, rečeno je.\nAna Brnabić je podsetila da je robna razmena između dve zemlje prošle godine prešla milijardu evra - od čega je 856 miliona evra bila robna razmena, a 198 miliona evra razmena u sektoru usluga - što ukazuje na značaj ekonomskih odnosa dve zemlje.\nZaev je dodao da je u 2018. godini ovu granicu prešlo 200.000 kamiona, što je četvrtina ukupnog prometa u prošloj godini, a da u 2019. godini očekuje 30 odsto više.\n"Sa novim konceptom, vreme na granici će se smanjiti za polovinu, kontrola će se obavljati na jednom mestu, obe zemlje će međusobno poštovati nalaze fitosanitarnih i veterinarskih kontrola, a smanjiće se i mogućnost za korupciju", istakao je severnomakedonski premijer.\nUz zahvalnost Vladi Srbije i Evropskoj uniji na podršci, Zaev je rekao da ovakva saradnja promoviše evropske vrednosti i korak je na putu Severne Makedonije i Srbije ka EU.


Vučić: Zahvalni na podršci Slovenije evrointegracijama Srbije - Radio televizija Pančevo\nVučić: Zahvalni na podršci Slovenije evrointegracijama Srbije\n6. novembra 2019. 0292\nPredsednik Republike Srbije Aleksandar Vučić primio je u oproštajnu posetu ambasadora Republike Slovenije Iztoka Jarca i zahvalio mu na doprinosu razvoju odnosa dveju zemalja.\nPredsednik Vučić je rekao da su, tokom diplomatskog mandata ambasadora Jarca u Beogradu, intenzivirani politički dijalog i ekonomska saradnja Srbije i Slovenije, kao i to da su posetepredsednika Pahora i premijera Šareca bile veliki podsticaj bilateralnim odnosima, ali i regionalnoj saradnji, s obzirom na aktivan angažman Slovenije u regionalnim pitanjima u okviru Brdo-Brioni procesa, kao i Berlinskog procesa. S tim u vezi, predsednik Vučić je istakao opredeljenje Srbije za očuvanje mira i stabilnosti u regionu.\nPredsednik Vučić je zahvalio na podršci Slovenije evrointegracijama Srbije i izrazio nadu da će ambasador Jarc iskazati tu podršku i na svojoj novoj dužnosti stalnog predstavnika svoje zemlje u Evropskoj uniji. Predsednik Vučić je zamolio ambasadora Jarca da prenese njegovu zahvalnost premijeru Šarecu što se lično angažovao na upućivanju slovenačkih eksperata za pomoć Srbiji na evropskom putu.\nOdbornici odlučili: MILAN GRUJIĆ POČASNI GRAĐANIN PANČEVA\nPetković: Srbija je odlučna da pomogne svom narodu na KIM\nNikola Toadjer 19. januara 2019. 20. januara 2019.


UNDP pomaže Srbiji u toku epidemije pod sloganom „Zajedno razdvojeni“ | Energetski portal Srbije\nU okviru svoje misije iskorenjivanja siromaštva, smanjenja nejednakosti i izgradnje otpornosti na krize i nepogode, Program Ujedinjenih nacija za razvoj (UNDP) pomaže državama da hitno i efektivno odgovore na zdravstvenu i razvojnu krizu koju je izazvala pandemija novog koronavirusa.\n„UNDP pruža podršku zemljama širom sveta od najranijih faza ove krize. Drago nam je što možemo da pomognemo i Vladi Srbije da obezbedi preko potrebne sanitetske materijale koji mogu da spasu mnoge živote“, rekla je stalna predstavnica UNDP u Srbiji Fransin Pikap, istakavši da su brzi odziv partnera poput Evropske unije, kao i obezbeđivanje sredstava bili ključni za delovanje u krizi. „Paralelno sa reagovanjem u vanrednim situacijama, radimo i na društveno-ekonomskom oporavku Srbije nakon krize“, dodala je Pikap.\nOd početka krize zbog epidemije koronavirusa u Srbiji, tim UNDP-a predano radi na ubrzanom razvoju novih rešenja i organizovanju pomoći tamo gde je najpotrebnija, kako bi doprineo da se sačuva zdravlje i dobrobit svih građana i građanki Srbije, sa posebnom pažnjom posvećenom najranjivijem grupama. Pružaju podršku i partnerski sarađuju sa Vladom Republike Srbije, međunarodnim partnerima poput EU, kao i sa civilnim i privatnim sektorom. Holistički pristup i integrisano delovanje sa više strana, koji je UNDP i do sada primenjivao u svom radu, posebno je važan u kriznim situacijama poput ove.\nUNDP je, u saradnji sa EU, organizovao dolazak dva teretna aviona sa ukupno 130 tona hitno potrebne medicinske opreme koje je kupila Vlada Republike Srbije ili dobila kao donaciju. U ovim pošiljkama stigli su respiratori, zaštitne maske i odela, medicinske rukavice i testovi za KOVID-19, namenjeni zdravstvenim institucijama širom zemlje i ostalima koji se bore sa epidemijom. Letovi su finansirani sredstvima iz ukupnog paketa od 93 miliona evra koliko je Evropska unija najavila kao pomoć Srbiji u borbi protiv epidemije koronavirusa. U toku je organizacija dopremanja dodatne količine medicinske opreme.\nUNDP je podržao organizaciju Tačka povratka i Vladu Republike Srbije, da upute poziv zdravstvenim radnicima i radnicama iz Srbije, koji su inostranstvu, a slobodni su da se, ako ustreba, privremeno vrate i svojim znanjem, iskustvom i veštinama pomognu u borbi sa epidemijom korona virusa u Srbiji. Tokom prvih nedelju dana na ovaj poziv za registraciju se odazvalo više od 300 medicinara.\nKREIRANJE NOVIH DIGITALNIH REŠENJA\nDa bi se osigurala sigurna i bezbedna mreža volonterske podrške starijima od 65 godina, koji su u obaveznoj izolaciji, kao i drugim građanima i građankama kojima je potrebna ova vrsta pomoći, UNDP je podržao uspostavljanje onlajn platforme „Budi volonter“, kao i jedinstvenog kontakt centra na broju 19819, za sva pitanja o koronavirusu i za kontaktiranje nadležnih službi u Ministarstvu zdravlja i institutima za javno zdravlje širom zemlje. Putem broja 19819 mogu da se prijave i svi koji žele da pomognu kao volonteri. Sve podnete prijave zainteresovanih građana koji žele da pomognu i budu volonteri će se proveravati, sa ciljem da se spreči svaka zloupotreba. Volontere dalje kontaktiraju gradski i opštinski krizni štabovi sa detaljnim uputstvima i prvim zadacima.\nUNDP je pružio podršku i Kancelariji za informacione tehnologije i elektronsku upravu (ITE) u pokretanju portala Digitalna solidarnost na kome se nalaze informacije o svim besplatnim platformama, alatima za učenje i rad od kuće, kao i besplatnim knjigama, kursevima, filmovima, muzici, televizijskom i kulturnom sadržaju za vreme trajanja pandemije KOVID-19.\nUNDP je podržao Kancelariju za ITE da na Portalu otvorenih podataka učini dostupnim podatke o svim potvrđenim slučajevima infekcije KOVID-19 u Srbiji. Trenutno su dostupni podaci o broju registrovanih slučajeva, danu kada su potvrđeni i mestu iz kojeg dolaze. UNDP sada radi na dodavanju dodatnih funkcija kao što su pol, starosna grupa, broj oporavljenih, kao i na vizuelnim i grafičkim poboljšanjima.\nPODRŠKA ZA NAJRANJIVIJE GRUPE\nProgram je pomogao Banci hrane da obezbedi pomoć za 32.000 starijih stanovnika opštine Voždovac, doniranjem sredstava za kupovinu rukavica i maski kako bi se zaštitili volonteri ove organizacije. Privatne kompanije iz mreže Banke hrane doniraju hranu, dok Opština Voždovac obezbeđuje gorivo za isporuke domaćinstvima.\nDostupni podaci sa terena jasno pokazuju da je u trenutnoj situaciji vanrednog stanja i izolacije rizik od pojačanog rodno zasnovanog nasilja nad ženama veći. U skladu sa konsultacijama između UNDP-a i Ministarstva pravde koje su se odnosile na moguću eskalaciju nasilja i poteškoće u pružanju institucionalnog odgovora na nasilje prema ženama, Visoki savet sudstva je slučajeve nasilja u porodici (uključujući zaštitne mere za žrtve nasilja) uvrstio među one u kojima će sudovi nastaviti da rade i pod vanrednim stanjem, precizirajući da će se ovi slučajevi i dalje procesuirati pred sudovima bez odlaganja.\nUNHCR i UNDP, zajedno sa organizacijama civilnog društva koje predstavljaju ili rade sa interno raseljenim licima i romskim zajednicama, napravili su zajedničku procenu potreba i pripremili nabavku i isporuku higijenske i humanitarne pomoći najugroženijima, uključujući i one koji žive u neformalnim naseljima i nezvaničnim kolektivnim centrima.\nPreveli su sadržaj postera Svetske zdravstvene organizacije koji su usmereni na romsko stanovništvo na lokalni romski dijalekt. Plakati koji će se distribuirati romskim organizacijama civilnog društva sadrže informacije o ličnim merama koje treba preduzeti za zaštitu zdravlja i sigurnosti, savete za pripremu hrane i smernice u vezi s putovanjima.\nUz posredovanje UNDP-a, kompanija IKEA donira krevete, dušeke, posteljinu i prehrambene proizvode nadležnim institucijama u Republici Srbiji kako bi pomoć stigla tamo gde je najpotrebnija. Donacija će pre svega biti iskorišćena u domovima za stara lica.\nŠIRENJE PORUKA O OČUVANJU ZDRAVLJA I SOLIDARNOSTI\nUNDP putem društvenih mreža Fejsbuk, Tviter i Instagram prenosi sve relevante poruke i informacije Svetske zdravstvene organizacije u vezi sa pandemijom korona virusa, kao i savete za očuvanje i zaštitu zdravlja.\nKako bi pomogli građanima Srbije da u okolnostima obavezne samoizolacije i mera socijalnog distanciranja lakše dođu do pomoći koja im je potrebna, ali i da bi doprineli da se prošire svi dobri primeri solidarnosti, tim UNDP-a pokrenuo je kampanju #ZajednoRazdvojeni. Pozvali su sve koji su aktivni na društvenim mrežama da sa njima podele primere volontiranja, donacija i pružanja pomoći. Na ovaj način žele da pomognu i onima kojima je pomoć potrebna da se lakše informišu i do nje dođu.


M. P. 7. jula 2021. 01:25\nKlimatske promene neće zahvatiti samo Evropu već dolaze i po Evropsku uniju, navodi briselski portal Politiko.\nSever EU će se boriti sa poplavama, požarima čak i prema sadašnjim projekcijama porasta klimatskih kretanja, dok će jug EU biti bukvalno zakucan sa sušama, pregrejanim gradskim sredinama i uništavanjem brojnih poljoprivrednih kultura, što će EU dovesti u kolaps.\nTakođe, kako se navodi, imali su i kratak uvid u nacrt sledećeg izveštaja koji će biti predstavljen na međunarodnom panelu o klimatskim promenama koji organizuju Ujedinjene nacije i koji je napisan na 4.200 stranica.\nPrema tom nacrtu izveštaja, koji će zvanično biti predstavljen sledeće godine, predviđaju se ogromne i drastične klimatske pojave, odnosno udari, a pogotovo u siromašnijim zemljama.\nNstašice vode, glad…\nVodeći svetski klimatološki stručnjaci upozoravaju da će miloni ljudi biti pogođeni nestašicom vode i glađu, dok će područja oko ekvatora postati neuslovna za život – s prevelikim temperaturama.\nAko Evropa misli da je bezbedna – jer će „tamo negde“ biti gore, vara se, navodi portal Politiko.\n„Celokupna populacija EU uopšte nije svesna ovog problema“, smatra Pirs Forster, direktor i nternacionalnog centra za klimu Pristli pri Univerzitetu Lids.\n„Pojma nemaju kako će sve te klimatske promene uticati na njih lično“, dodao je on.\nPoslednja naučna saznanja otkrila su da će se sve u Evropi promeniti, pogotovo ako se odmah ne preduzmu neophodne mere, od zemlje do zemlje.\nPoslednja dramatična situacija u Evropi se dogodila 2003, kada je su “evropski gradovi skuvali svoje stanovnike” jer su u avgustu zabeležene najviše temperature ikad merene, a toplotni talas trajao je nedeljama. Procenjuje se da je preminulo oko 80.000 ljudi u EU.\nPrema scenarijima za budućnost, takva leta postaće uobičajena, a milioni ljudi će biti ugroženi.\nNesanica i psihološki problemi\nOsim toga, rašće i psihološki problem, upozoravaju stručnjaci – a svoje tvrdnje potkrepljuju podacima da je tokom toplotnog talasa u Moskvi 2010. povećana stopa samoubistava, dok je u Španiji broj nasilnih napada u porodici pa i broj slučajeva u kojima su muževi ubijali svoje žene drastično porastao kada je temperatura prešla 34 stepena.\nTakođe, vrele noći donose i nesanicu.\nAko se ne uradi ništa, pa i ako se uradi malo toga, evropski gradovi biće topliji za za još dodatnih šest do 10 stepeni.\nNajugroženiji će biti jug EU. U Rimu, al i drugim mediteranskim gradovima temperature će biti toliko velike da tradicionalni arhitektonski sistemi, koji se oslanjaju na prirodnu ventilaciju neće uopšte moći da funkcionišu.\nTakođe, postoji još jedan problem. Stanovnici EU migriraju u gradove, a populacija Evropljana je sve starija, a to znači i osetljivija na temperaturne šokove. To opet znači i mogućnost većeg broja smrtnih slučajeva.\nUkoliko bi se temperature povećale za još tri stepena, 200 milliona ljudi u Evropi ali i u Velikoj Britaniji biće u riziku da dobiju toplotni udar.\nPrema procenama stručnjaka, ako se ništa ne promeni, godišnje će od posledica vrućine umirati 95.000 Evropljana, što je 30 puta više nego što je trenutni prosek.


Evropska centralna banka Archives - Gecić Law\nJelena Škorić David Spaić\nSavezni ustavni sud Nemačke („Ustavni sud“) je 5. maja 2020. godine doneo presudu kojom je usvojio nekoliko ustavnih žalbi. Podnete ustavne žalbe odnose se na Program nabavki u javnom sektoru (“PSPP”), u kojima se navodi da PSPP krši zabranu monetarnog finansiranja iz člana 123. Ugovora o funkcionisanju Evropske Unije (“TFEU”) kao i princip prenosa koji je predviđen čl. 5 st. 1. Ugovora o Evropskoj Uniji (“TEU”). Bitno je napomenuti da je o predmetnom pitanju Evropski sud pravde odlučio 11. decembra 2018. godine, smatrajući da PSPP nije prekršio pomenutu zabranu finansiranja. Dve godine kasnije i suprotno odluci Evropskog suda pravde, Ustavni […]